open-index/open-wikipedia-markdown huggingface dataset:
莉露露

（日文：リルル，英文：Riruru），係多啦A夢電影《多啦A夢 新・大雄與鐵人兵團 〜振翅吧 天使們〜》同《大雄與鐵人兵團》嘅其中一個主角。佢表面睇上去係一個又靚又可愛嘅女仔，實際上係美卡托比亞星派到地球整基地嘅間諜機械人。佢畀人派到地球之後，識咗大雄佢哋。後嚟佢畀靜香感化，決定棄暗投明，幫大雄消滅鐵人兵團。喺大雄就嚟輸畀鐵人兵團嗰陣，莉露露返到30000年前嘅美卡托比亞改造鐵人兵團嘅祖先「阿姆」同「伊姆」，消滅咗鐵人兵團，亦都犧牲自己最後消失。最後佢喺30000年之後重生變做天使，喺大雄間學校度見返大雄。

## 背景
莉露露係一個造型同地球女仔一樣嘅機械人。雖然個樣好索，但其實係由機械理想國派到地球引導鐵人兵團侵略地球嘅間諜。佢知道大雄嘅地板釣魚場可以通去鏡世界之後，喺鏡面世界開始起攻擊地球嘅基地。

## 樣
喺舊版入面，佢有飄逸嘅粉紅頭髮，墨藍色眼，深邃嘅眼珠，兩撇髮絲偏向右眼，頭髮去到腰嗰度。一開始着藍紫色間條衫衣服，淺粉裙，粉紅鞋；後嚟受傷之後着黃領的嘅白衫，黃裙子，白鞋；後嚟因為歷史嘅改變，佢全身變咗淺藍跟住消失；最後變成天使，服裝同開頭一樣。

喺新版入面，佢有飄逸嘅粉紅頭髮，寶藍色嘅眼，頸有個綠色頸圈，左手上臂有個綠環，一開始着白衫同白鞋；後嚟着淺藍衫、深藍褲，繫白色皮帶；受傷之後着靜香嘅淺綠色短袖衫，外面套一件白色吊帶裙，戴綠星頸錬，着粉鞋；最後同樣變做天使，多咗兩對翼。

## 性格
對自己嘅祖國忠心；一開始冷漠無情，後嚟畀靜香佢哋感化之後變到溫柔善良，最後為咗友情犧牲咗自己。

## 能力
識飛，戰鬥力強，手指可以發射電磁炮。

## 人際關係
*拍檔：聖誕武士／裘多
*隊長：美卡托比亞星機械人隊長／總司令
*老細：博士

## 經歷
佢原先想喺北極起基地，但係機械人裘多啲組件被大雄同多啦A夢拎走咗，所以靠裘多嘅指示去咗日本搵機械人。後嚟聽到大雄有機械人，於是識咗大雄，喺鏡面世界順利拎返裘多，重攞走咗鏡面世界入口，喺嗰度起基地。

後嚟大雄同多啦A夢發現咗佢嘅陰謀，佢喺追大雄同多啦A夢嗰陣，想擴大鏡面世界嘅出入口，而造成次元大爆炸，佢被埋喺土入面，出唔返現實世界。後嚟當大雄佢哋再次入返鏡面世界嗰陣，莉露露畀靜香救咗，喺同靜香相處嘅過程入面，慢慢受到佢嘅感化，對於祖國嘅征服計畫有咗懷疑，覺得噉樣違背咗原本嘅心意。佢扮瞓着走去同鏡世界嘅鐵人兵團見面，勸佢哋唔好進攻地球，但係失敗咗重畀人捉咗去懲罰，後嚟多啦A夢佢哋救咗佢。

因為佢自己亦唔確定自己嘅諗法，雖然佢認為捉人類做奴隸係唔啱，但係佢始終唔可以同祖國戰鬥，於是喺大家同鐵人兵團作戰嗰陣，佢要求將自己困喺籠入面，但係因為突然嘅一句説話，令靜香諗到可以返返去30000年前嘅美卡托比亞，話畀神知呢啲機械人嘅所作所為，而莉露露亦都支持，後嚟重幫科學家將最早嘅機械人設定做有個識得體諒人嘅心，將咁多人嚟靜香畀佢嘅包容同愛放入部機械人到，最後歷史改變咗，邪惡嘅機械人消失曬，而莉露露亦都唔存在，莉露露握住靜香嘅手，同佢講：「如果有來世，我希望做一個天使機械人」同埋「一定要做好朋友」跟住消失。

不過歷史改變之後，新嘅莉露露喺30000年之後重生，喺故事嘅最後，佢出現喺大雄課室出面，變咗天使喺天度飛，完咗自己嘅心願。

## 睇埋
*多啦A夢 新・大雄與鐵人兵團 〜振翅吧 天使們〜

## 攷
前傳

**前傳**（**prequel**）係一類作品，指部作品嘅故仔發生喺打前出嘅一部作品之前。
李靖茹

**李靖茹**（；中文藝稱：**蘇菲**；英文藝稱：**Sophibae**；英文花名：**Sophi**／**Sophie**／**Sophia**；英文花姓：**Lee**；；女）係個黎自廣州嘅澳門摩度，以打扮性感為賣點。

## 要點
李靖茹喺聖安東尼奧山學院讀過書；佢同微辣嘅公開商業合作始於2018年8月18號——喺辣記做生招牌，該公司響2019年5月4號宣布同佢簽左藝人合約；佢響2023年8月4號聲稱已經離開嗰檔嘢，自此未試過同與其相關嘅人高調互動。

## 雜項
李靖茹話毋定係微辣文化嘅權色交易之受害者；於2022年5月，有段疑似出自其手機，似乎展示渠同陸志豪之間嘅微信通訊紀錄之屏幕錄影嘅片公開徂，顯示兩者可能有段辦公室戀情，亦有觀眾喺林茂發嘅油管直播節目當中峰煙，話得知女方近來無乜工開嘅原因係渠等分徂手之後，男方喺公事上故意虧待。

## 演出
*2020年：《辣伙頭》
*2024年：《多想和你再見一面》

## 網頁
*李靖茹面書：https://www.facebook.com/profile.php?id=100020217912415https://www.facebook.com/Sophibae1126
*李靖茹埃豬：https://instagram.com/sophibae
*李靖茹串：https://www.threads.net/@sophibae
*李靖茹油管：https://youtube.com/@sophibae5804
*李靖茹微博：https://weibo.com/u/6300074002
*李靖茹小紅書：https://www.xiaohongshu.com/user/profile/5acda63211be1010787a2c9c
*李靖茹抖音：https://www.tiktok.com/@sophibaehttps://www.douyin.com/user/MS4wLjABAAAADsytq8H-Ct5ZONBn0-7YvXLss_bu8msYqe8Rr28k4SX86rUjuzHbRolIsJmzae8-

## 參考
倫敦地上鐵

**倫敦地上鐵**（）係英國倫敦一個地面城市同通勤鐵路系統，服務大倫敦同一啲。地上鐵屬網絡一部分，由管理，並交由營運。

## 路綫
倫敦地上鐵網絡由6條路綫組成，2024年11月，倫敦運輸局為呢6條路綫正式命名，並分別配上唔同嘅顏色。

## 睇埋
* 倫敦地下鐵
* 伊利沙伯綫

## 參考
廖熙琳

**廖熙琳**（，，日文名：**Hirari**，），前藝名**廖殷曼**（），係香港電影女演員，香港浸會大學電影學院創意電影製作高級文憑畢業，參與演出過唔少電影。

## 簡歷
廖熙琳出身印尼華僑家庭，自細喺香港生活，中學讀馬鞍山嘅香港中國婦女會馮堯敬紀念中學，大專讀香港浸會大學電影學院創意電影製作高級文憑。佢17歲已經做過特約演員，之後用「廖殷曼」呢個名正式出道參與影視演出，到約莫2019年開始改叫「熙琳」。

2020年3月武漢肺炎大爆發嗰陣，佢被指喺日本拍完香港開電視《美少女日本民宿》3月11號返香港後，冇自律而又冇自我家居隔離，走去參與電影演員遴選，引起網民聲討同傳媒關注，之後佢澄清話自己有做到自我隔離。

## 演出
### 電視節目主持

### 電視及網上劇集

### 電影

### 舞台劇演出

### 廣告

## 出面網頁
* 
*
緣來自昨天

《**緣來自昨天**》（***Yesterday***）係2019年英國電影，由赫密殊柏特爾、莉莉詹絲主演，丹尼波爾執導。故仔講個世界突然所有人都唔記得披頭四同佢哋嘅作品，得主角記得。
莉莉詹絲

**莉莉詹絲**（**Lily James**，）係英國女演員，出名演出包括電視劇《唐頓莊園》（）同電影《仙履奇緣》（）。
迷你多啦

（），係日本漫畫《多啦A夢》嘅角色或者法寶，高30厘米左右，係多啦A夢嘅迷你版。通常匿喺多啦A夢嘅百寶袋。

多啦A夢有6種唔同顏色嘅迷你多啦，成日見到嘅係紅色、黃色同綠色。迷你多啦亦都係日本快樂龍漫畫喺1986年6月嘅「秘密法寶設計比賽」嘅入選作品之一。

## 攷
二月廿九 (電視劇)

《**二月廿九**》（ ）係香港電視娛樂嘅ViuTV製作嘅電視劇，喺2020年3月2號到3月13號逢禮拜一到五21:30-22:30喺ViuTV首播，一共10集。套劇由吳海昕、徐天佑、劉俊謙領銜主演，其餘主要演員有張松枝、岑珈其、麥可怡、李敏、張凱娸。套劇係個包含咗愛情元素嘅科幻故仔，講2月29號出世嘅女主角發現自己原來有穿越時空嘅能力，希望阻止到未來遇見嘅一單牽涉到自己嘅車禍出現。

套劇喺2019年10月開拍，12月去日本北海道札幌拍外景，盡力趕起2020年2月完成製作，不過由於後期製作工作量多，2月底都未完全搞得掂，大結局嗰集要喺播出前3日先至完成製作。

電視台本嚟有諗過套劇喺2020年2月29號首播，呼應返劇集主題，但嗰日係禮拜六，最後決定順延到下一個禮拜一3月2號首播，2月29號晚23:00-23:15就播製作特輯《二月廿九製作特輯：二亂情迷》（ ）。

續集《940920》（劇名係張麗紗同余家聰嘅相認密碼）喺2021年開拍，新增演員陣容包括蔡思韵，並安排喺2022年3月首播。

## 角色一覽
### 主要角色
*吳海昕 飾 張麗紗（Yeesa）
*徐天佑 飾 馬志浩（Ryan）
*劉俊謙 飾 余家聰（會長）

### 固定角色
*張松枝 飾 張辰（辰叔）（張麗紗阿爸）
*岑珈其 飾 白世繼（巴西龜）
*李敏 飾 謝心雪（Fiona）（張麗紗閨密）
*張凱娸 飾 李嘉敏（嘉嘉）（張麗紗閨密）
*吳浣儀 飾 李姐（馬志浩阿媽）
*麥可怡 飾 馬芷晴（馬志浩細妹）
*柯煒林 飾 Jonathan
*梁嘉進 飾 Timothy
*山野久治 飾 香川二郎
*梁天尺 飾 耶穌
*蘇欣婷 飾 跳掣
*關永宇 飾 關羽
*鄭文熙 飾 Alien
*何啟華 飾 Thomas

### 其他角色
*趙善恆 飾 Nick Tong（第1集）
*石俊傑 飾 石仔（第1集）
*黃智揚 飾 道士徒弟（第3集）
*羅嘉駿 飾 道士徒弟（第3集）
*沖崎千夏 飾 南野美子（張麗紗阿媽）（第7-8集）

## 每集內容

## 獎項
*2020年 Asian Academy Creative Award 最佳劇集（香港區）

## 濕碎事
*呢套劇係吳海昕、劉俊謙、岑珈其同麥可怡繼《教束》後再度合作。
*呢套劇有唔少幕後人員客串幕前演出：
**飾演Alien嘅鄭文熙，同時係套劇嘅副導演。
**飾演香川二郎嘅山野久治，同時係套劇嘅日本團隊製作統籌。
**第1集飾演石仔嘅石俊傑，同時係套劇嘅編劇。
**第3集飾演道士徒弟嘅黃智揚，同時係套劇嘅編審。
**第3集飾演道士徒弟嘅羅嘉駿，同時係套劇嘅導演同監製。
*呢套劇第8集首播插曲《四年一遇》，由飾演馬志浩嘅徐天佑一手包辦作曲、填詞、編曲、監製同主唱，同時亦做咗第9集嘅片尾曲。
*呢套劇入面為女主角張麗紗開嘅Instagram帳號，畀飾演者吳海昕留住咗，並喺大結局之後設定做公開，入面主要擺咗一啲劇集花絮相。
*京都念慈菴揾咗呢套劇嘅兩位主角吳海昕、劉俊謙飾演劇中角色為「念妍方黑糖四物膏」拍電視廣告，喺2020年4月9號開始播。
*2020年10月17號播出嘅節目巡禮《ViuTV 2021》入面，預告籌備緊為呢套劇開續集，劇名叫《940920》，嚟自呢套劇入面出現過嘅密碼。

## 參考

## 出面網頁
*ViuTV：二月廿九
*ViuTV：二月廿九製作特輯: 二亂情迷
*MakerVille - 二月廿九

## 電視節目變遷
桃太郎

（），係一個喺日本家傳戶曉嘅民間傳說，講述咗名叫桃太郎嘅英雄同佢啲拍擋打低鬼怪嘅故仔。

## 故仔
好耐好耐之前，一個山旯旮嘅村仔入面住咗兩公婆，佢哋好想生細路仔，但係又生唔到。有一日阿公上山去砍柴，而阿婆喺河邊洗衫嗰陣，突然執到一個大桃，佢好開心噉拎咗返屋企，想切開佢嚟吃又切唔開，唯有等阿公返嚟整開個桃，終於喺佢哋整開咗之後，結果個桃入面有個男仔跳咗出嚟，於是就叫佢做「桃太郎」。大個咗嘅桃太郎去鬼島為民除害，一路上桃太郎用糯米飯糰（日文：黍団子）去餵小白狗、小馬騮，最後團結一心，成功消滅咗可惡嘅鬼怪重拎咗好多錢。桃太郎帶咗好多金銀珠寶返屋企，同嗰兩公婆過住幸福嘅生活。

## 攷

類:日本傳說
兩公婆

**兩公婆**又叫**夫妻**，係指男人同女人經過一定嘅儀式（結婚）或者法律程序確立婚姻之後嘅關係。一般會一齊生活、一齊養囝囡等。兩公婆互相係對方嘅配偶，男嘅叫老公，女嘅叫老婆。

類:配偶
繼親

係親人嘅一種，指自己亞爸同亞媽離婚或者父母其中一方死咗之後，仔女跟住其中一邊。再婚嘅兩公婆同啲仔女之間嘅關係，同埋仔女同再婚兩公婆嘅仔女之間嘅關係就係指**繼親**。

再婚嘅兩公婆對於啲仔女嚟講就叫**[[後底公]]（繼父）**同**[[後底乸]]（繼母）**。而後底公後底乸同佢之前嘅老公老婆所生嘅仔，男嘅就會叫**（繼子）**，女嘅就會叫**（繼女）**，一齊就叫**（繼子女）**。

## 攷
後底公

**後底公**（stepfather）係繼親嘅一種，當一個女人同前夫生咗啲仔女之後同另一個男人結婚，女人嘅仔女就會叫嗰個男人做「後底公」，書面語叫「繼父」。後底公同佢老婆之前生嗰啲仔女冇任何血緣關係。

## 攷
後底乸

**後底乸**（；），又叫**後母**，係繼親嘅一種，當一個男人同佢之前嘅老婆生咗啲仔女之後同另一個女人結婚，男人嘅仔女就會叫嗰個女人做「後底乸」，書面語叫「繼母」。後底乸同佢老公之前生嗰啲仔女冇任何血緣關係。

「後底乸」畀人嘅第一印象係好多時都會虐待佢老公之前生落嘅仔女，有唔少童話故事都有用呢樣嘢做題材，例如《白雪公主》同《灰姑娘》噉。

## 引咗
油艇仔女

，係繼親嘅一種，書面語叫**繼子女**，係兩公婆嘅後代，但係冇血緣關係，亦唔係通過領養拎返嚟。當一個男人或者女人同佢之前嘅配偶離婚之後同另一個人結婚，原本佢哋生落嘅仔女對於啱啱結婚嗰個人嚟講就叫「油仔女」。

## 攷
縮細電筒

**縮細電筒**（スモールライト）係日本漫畫《多啦A夢》嘅一種法寶，用途係將啲嘢縮細。佢嘅外型好似手電筒噉，只要撳着個開關就有光照出嚟，原本好大嚿嘅嘢嘅體積同重量就會慢慢縮細，再照多一次就會變返原本噉樣。

同佢功能相反嘅道具是放大電筒，就係將啲嘢放大。

## 攷
隱形斗篷材料新發明！　哆啦A夢「縮細電筒」成真
桃太郎飯糰

（日文：桃太郎印のきびだんご）係日本漫畫多啦A夢入面嘅一個祕密法寶。佢個名嚟自日本民間童話故事《桃太郎》入面。呢個法寶係由一個網袋住，袋上面畫住桃嘅公仔，個袋入面就係一粒粒嘅飯糰。無論乜嘢動物包括人類食咗呢啲飯糰都會即係變得好溫馴而且聽嗮餵佢食呢粒飯糰嘅人嘅説話。呢個道具大多數係用嚟對付啲兇猛嘅猛獸，例如係獅子、恐龍噉。

## 睇埋
*桃太郎

## 攷
* 日本網友票選~最想要的哆啦A夢道具TOP5
歐洲中部夏令時間

**歐洲中部夏令時間**（，簡稱**CEST**）係一個時區，定義係快協調世界時兩個鐘（UTC+2），係歐洲中部時間嘅對應夏令時間。使用呢個時區嘅地方包括歐洲大部分國家。

使用歐洲中部夏令時間嘅地區，每年三月最後一個禮拜日會由歐洲中部冬令時間（UTC+1）轉做歐洲中部夏令時間（UTC+2），每年十月最後一個禮拜日又由夏令時間轉返做冬令時間。

## 參考
3P (搞清楚)

**3P**可以係：
*3P (性交)‎：性交方法
*3P (樂隊)：香港樂隊
*九龍巴士3P線：冇再營運
4P (搞清楚)

**4P**可以解：
*四人群交
*營銷組合四大元素，英文都係P字頭
*法葉彗星（4P/Faye）
地方平時

**地方平時**（），又叫**平大陽時**（），係一個判定時間嘅概念。由於太陽同地球嘅軌跡唔係完美嘅，所以太陽時間一年唔同時候會令到每一日嘅長度唔同。為咗發展時鐘，就將全年咁多日平均分配，等每一日嘅長度一樣。
2019年紐西蘭懷特島火山爆發

2019年12月9號，**[[紐西蘭]][[懷特島]][[火山爆發]]**。爆發嘅時候，島上面有四十七人。火山爆發後一直繼續有火山活動，又落大雨，搞到搜救工作好慢。呢次火山爆發導致廿一人死，包括兩個假設罹難嘅失蹤人士，另外廿六人受傷，多數係燒傷，唔少係重傷。

## 參考
呵叻槍擊案

2020年2月8號泰國時間夜晚，一個泰國軍人痴咗線，喺泰國呵叻府一個軍營同一個商場亂槍掃射，殺咗至少29人，另外約60人受傷。個槍手喺2月9號朝早俾警察開槍打死。呢次襲擊係泰國史上死得最多人嘅槍殺案。

## 參考
艾莉泰萊

**艾莉泰萊**（，）係一個英國電視主播同棟篤笑藝人。

## 早年生平
艾莉泰萊喺雅息士郡布倫活出世，文學系畢業。佢喺FHM雜誌做過學徒，期間俾星探發掘過做模特兒，但佢決定做活動籌劃，唔做模特兒。

## 笑星生涯
佢參加ITV棟篤笑比賽Show Me The Funny俾評判睇中，2014年出道，喺愛丁堡國際藝穗節開咗場叫Ellementary嘅棟篤笑。

2015年起，佢每年都會出席BBC第二台嘅搞笑問答節目 Mock The Week。

2016年，佢諷刺啲爸爸媽媽成日喺社交網站貼仔女相片嘅潮流，搞咗個帖文講唔使湊小朋友嘅好處，得到好多冇仔女嘅女士好評。

2017年起，佢同Nish Kumar等幾位笑星合作，喺英國廣播公司搞咗個諷刺時弊嘅節目The Mash Report。喺呢個節目入面，佢扮演一個新聞主播，要木口木面噉讀啲好好笑、好煽情嘅搞笑新聞頭條。佢喺呢個節目嘅演出片段俾麥當娜轉載，令佢出咗名。

## 家庭
艾莉泰萊個老公係CNN記者Phil Black，佢哋2014年喺倫敦結婚，2018年生咗個女。

## 參考
氣霧

**氣霧**（）（），又叫**氣溶膠**（），係指固態或者液態微粒懸浮喺氣體介質度形成嘅分散體系。講到疾病可透過空氣傳播（）陣，載體就係氣霧，亦叫做**生物性氣霧**（）。
## 特性
氣霧嘅液體或固體顆粒嘅直徑，通常係細過1μm。大啲嘅以特定速度沉降顆粒就會形成懸浮液（），但係區分唔係好明確。氣霧以霧化過程（）產生陣，霧化嘅懸浮物可飄浮遠達10米。一般喺醫療場所度，有啲霧氣生成嘅係似吸痰、插喉管、支氣管鏡檢查、使用呼吸機呢啲操作，而引到喺空氣中有疾病傳播嘅風險；而日常嘅打邊爐、焗桑拿或用熨斗呢啲情況，專家就話唔會有霧化致空氣傳播嘅風險。

## 分類
氣霧分咗做自然源同人為源，自然源包括天然氣霧，例如雲、霧、靄、海鹽、火山灰、灰同埋生物氣霧例如微生物氣霧。人為源包括人為排放嘅氣霧，例如硫酸鹽、黑碳同煙，通常會搞到空氣污染嚴重咗。

## 影響
氣霧會吸或者放大氣輻射，另外亦都會影響雲嘅性質，影響地球嘅氣候。

## 應用
氣霧可以專登製成氣霧劑，喺農藥，呼吸系統病嘅醫治同燃燒技術度應用。氣霧喺科學研究度，就涵蓋咗氣霧嘅產生同去除、氣霧嘅技術應用、氣霧對環境同人類嘅影響同其他一啲嘅主題。

## 睇埋
*噴霧樽

## 攷

*台灣氣溶膠研究學會
動畫電影

**動畫電影**（俗稱**動畫片**），係指用動畫技術嚟整嘅電影，同真人電影相反
。

## 例
*《多啦A夢電影版》
*《蠟筆小新》電影版
*《名偵探柯南》劇場版
*《寵物小精靈》劇場版
*《海賊王》劇場版
*《犬夜叉》劇場版
*《你的名字。》
*《天氣之子》

## 睇埋
*動畫劇集

## 攷
毒霧

**毒霧**（haze）係煙霞嘅一種，係由固體粒子形成嘅空氣污染，畀人吸咗可能會引起呼吸系統疾病、心血管系統疾病噉。毒霧嘅危害同吸煙差唔多。

## 攷
名偵探柯南：零的執行人

（日文：名探偵コナン ゼロの，英文：Detective Conan: Zero the Enforcer）係一部喺2018年4月13號上畫嘅日本動畫電影，由執導、編劇，係第22部名偵探柯南劇場版。主題曲係由福山雅治唱嘅零 -ZERO。

## 攷
名偵探柯南：純黑的惡夢

（日文：名探偵コナン 純黒の，英文：Detective Conan: The Darkest Nightmare）係一部喺2016年4月16號上畫嘅日本動畫電影，由執導、編劇，係第20部名偵探柯南劇場版。

## 攷
名偵探柯南：唐紅的戀歌

（日文：名探偵コナン から紅の，英文：Detective Conan: The Crimson Love Letter）係一部喺2017年4月13號上畫嘅日本動畫電影，由執導、編劇，係第21部名偵探柯南劇場版。主題曲係由倉木麻衣唱嘅《渡月橋 ～我想念你～》。
萬樂珠

（**Mentos**），係一種喺全球超過一百三十個國家度賣嘅薄荷糖品牌，由歐洲糖集團整出嚟。初頭喺1948年響荷蘭嗰度賣。通常係14粒糖一條條或者幾十粒糖一罐罐噉賣。

## 攷
搨本

，通**拓本**，指用紙墨摹印碑帖，染料通常用墨汁，依家都用鉛筆嚟代替。而紙通常用高吸水性嘅宣紙同縑紙。

## 攷
名偵探柯南：紺青之拳

（日文：名探偵コナン 紺青の，英文：Detective Conan:The Fist of Blue Sapphire）係一部喺2019年4月12號上畫嘅日本動畫電影，由執導、編劇，係第23部名偵探柯南劇場版。 主題曲係由HIROOMI TOSAKA唱嘅BLUE SAPPHIRE。

## 攷
多啦A夢：新·大雄的宇宙開拓史

（日文：ドラえもん 新・のび太の宇宙開拓史，英文：Doraemon: The Record of Nobita's Spaceblazer）係一部喺2009年3月7號上畫嘅日本動畫電影，由執導、編劇，係第29部多啦A夢電影版，亦係朝日電視台50週年台慶嘅紀念作品。

## 配音員

## 睇埋

## 攷

## 拎
*官方網站
*
*
*
中介軟件

**中介軟件**（）係指提供超越作業系統所提供嘅服務嘅軟件，常見於分散式系統。
橋頭區

**橋頭區**喺臺灣高雄市，北抵岡山區，西鄰梓官區，東連燕巢區，南接楠梓區。本區地勢平坦，水系計有後勁溪、典寶溪、中崎溪（實係典寶溪嘅其中一段）流經，氣候屬熱帶季風氣候。高雄新市鎮計畫喺本區，並因鄰近嘅楠梓快速發展而間接帶動本區嘅發展。全區總面積有25.9379平方公里，人口3.8萬人，係高雄同台南間嘅中途站，有南北縱貫公路、縱貫鐵路、高雄捷運紅線穿越，交通便利，喺日佔時代，已經喺呢度設置臺灣第一座現代化嘅糖廠「**橋頭製糖株式會社**」，特殊嘅糖業文化係本區社區文化嘅最佳代表。喺1947年6月1號正式成為鄉。2010年12月25號高雄縣市合併，改為高雄市橋頭區。
## 攷
棉花嶼

**棉花嶼**係台灣附屬島嶼之一，喺基隆外海，行政區屬於基隆市中正區，由火山作用形成。棉花嶼因海鳥多，人船近岸時海鳥紛飛、宛如棉絮飛揚而得名。島嘅最東端係中華民國實際控制嘅極東點，日佔時期係磷礦開採區。

佢同花瓶嶼、彭佳嶼合稱北方三島，海洋國家公園管理處規劃將呢三個島嘅海域劃為海洋國家公園。

## 攷
紅香爐峰

**紅香爐峰**係香港一座山，喺銅鑼灣天后東面，寶馬山西面，海拔228米。個名係嚟自銅鑼灣天后廟舊時叫「紅香爐廟」，所以廟嘅後山就叫「紅香爐峰」。

紅香爐峰係行山熱門地點，可以睇到維多利亞港嘅景色，亦吸引到攝影發燒友影日落。

*紅香爐峰合集︱難度由初級至中級懸空棧道 4條路線睇日落
枯葉蛺蝶

**枯葉蛺蝶**（*Kallima inachus*）係蛺蝶科下嘅一種蝴蝶，出嗮名個樣生到好似一塊枯葉噉，而呢種特性起到保護色嘅作用，令啲獵食者冇咁易睇到佢哋。
英式英文

**英式英文**／**英國英文**（英文：British English，簡寫：**BrE**、**BE**、**en-GB**）係喺英國講嘅好多種英文方言嘅總稱。

## 攷
蚜蟲

**蚜蟲**（；；學名：）係一個超科嘅昆蟲，包含咗超過 5,000 個物種。蚜蟲多數物種都係綠綠哋啡啡哋噉色，細隻，以吸樹汁或者食植物嘅各部位維生。

## 生態研究
### 天敵

蚜蟲喺食物鏈入面嘅位置好低，有好多天敵，當中最出名嘅要數瓢蟲：瓢蟲係食肉嘅，會食一啲細隻嘅食草昆蟲（例如蚜蟲），而因為蚜蟲好多都係會食同破壞農作物嘅害蟲－所以瓢蟲間接幫手保護咗好多農作物，對農夫有利。
### 數學模型
蚜蟲係幾種物種組成嘅害蟲，佢哋最大嘅特色就係鍾意喺植物度鑽洞，搞到好多農作物受損。正正因為咁，好多做昆蟲同農業研究嘅科學家都會研究蚜蟲，希望透過了解佢哋嘅習性，搵到有效嘅方法去控制蚜蟲數量。

喺 2004 年，有一班研究地理嘅英格蘭科學家就針對稻麥蚜（學名：*Rhopalosiphum padi*；其中一種最常見嘅蚜蟲，英格蘭都唔少）做咗份研究，佢哋用物件導向程式語言 Java 寫咗個程式，啲虛擬碼大致如下：
  設 n 件物件，每件物件表示一隻蚜蟲，每隻蟲有以下呢啲數值（1）
    3D 嘅位置值（position）、
    年紀值（age），數值係 0.00-2.00，當中 1.00 算係成年、
    佢過往嘅行為紀錄、
    佢獨有嘅 ID 值，方便部電腦監察住邊隻蟲打邊隻
  設 t（時間）= 0；（2）
  設定風向同氣溫等嘅環境變數；
  While t 未到某個值，（3 同 4）
    將風向等嘅環境變數設做數據庫紀錄嘅數值；（班研究者事先問有關單位攞咗數據。）
    Foreach 物件
      age 數值升；
      if age >= 2.00
        隻蟲就死；
      隻蟲有若干機率會死；  
      if age >= 1.00
        隻蟲有若干機率會遷徙； 
        隻蟲有若干機率會繁殖，繁殖會產生新嘅個體，呢啲個體 age 冚唪唥係 0.00； 
      
        
    t 上升 1；（5）

然後研究者就可以教個程式計出笪地方「每日有幾多隻蚜蟲」，並且將呢啲數值以曲線噉嘅形式呈現出嚟－即係好似上圖噉 X 軸係時間 Y 軸係種生物嘅個體數量。

## 睇埋
*瓢蟲
*胸喙亞目
*無性繁殖

## 引咗

## 拎
概率密度函數

**概率密度函數**（）係描述一個連續變數嘅函數；一個連續概率分佈嘅 PDF 會講明嗰個概率分佈喺每一個區間I上面（即積分值\int_I f_{X} (x)\,dx）出現嘅機會率係幾多。

## 外部連結

* 
*
白藤江之戰 (938年)

**938年**嘅**白藤江之戰**（，），即係喺五代十國陣，嶺南嘅南漢政權同靜海地區（而家越南嘅北部）嘅軍閥吳權之間嘅戰爭，以戰事地白藤江做名。呢一戰以吳權擊敗咗南漢告終，然之後越南（交趾）開始咗脫離中國大陸政權嘅獨立發展路。

## 背景同前戰
喺930年，南漢君主劉龑派咗李守鄘、梁克貞去攻打交趾，俘虜咗靜海節度使曲承美後就返咗去。冇耐曲氏嘅部將楊廷藝，就驅逐咗南漢啲軍隊，自己改做靜海節度使。喺937年，楊廷藝畀牙將矯公羨殺咗。到咗938年，楊廷藝嘅女婿吳權就喺愛州（而家嘅清化）起兵，反對矯公羨。佢召集同帶埋啲部隊由愛州去到咗安南嘅北面，包圍同攻打矯公羨所在嘅大羅城（亦即係螺城），俾包圍嘅矯公羨試過突圍未有得米，於是乎佢就向南漢政權求救，喺度等著有援軍打救佢。

劉龑喺呢一場仗前早就有吞併返交趾嘅諗法，隨即任命咗個第九仔劉弘操做靜海節度使，封埋佢做交王。劉弘操就以支援矯公羨嘅名堂，帶領超過二十萬人進入交趾去支援公羡嘅軍隊，而劉龔自己就喺海門（而家嘅廣西博白）度屯兵，做佢仔嘅後應。南漢崇文使蕭益認為喺發兵嘅呢陣時，啲時節雨多而且啲路都幾難行下，勸諫劉龑暫時放慢進兵嘅速度，仲建議要多啲用嚮導幫手帶路。蕭益佢係咁話嘅：

但係，劉龑嘅諗法係快快趣趣打過去，好重新噉征服靜海，因而佢冇聽蕭益嘅笛，叫劉弘操嘅水軍繼續進兵，由海口（下龍灣）度進入咗白藤江。

喺劉龑調緊兵嘅同一時間，包圍著大羅城嘅吳權部隊猛攻，趁南漢後援軍隊嚟到前，攻到咗入城同殺死咗矯公羨。

## 戰役經過

吳權得知南漢嘅部隊嚟到咗白藤江，就同啲將士講：

於是佢就命令啲手下軍士去斬咗啲樹木，愛來整啲木樴（ ），插喺白藤江入海處啲險要江心度，同時間喺河岸一帶部署埋伏。

白藤江嘅水呢陣漲潮而升高埋，浸過曬啲帶鐵皮木樴畀人睇唔到。吳權當即叫水軍部隊去挑機，嘍啲南漢軍入港。吳軍戰鬥咗一陣就詐弟打敗仗後退，南漢水軍就跟住向前追擊，追到咗吳部隊嘅埋伏嘅位置。冇耐江水退潮，啲鐵皮木樴突晒出嚟，唔少南漢部隊嘅大船一埋到去，一係就俾閬（ ）高炕沙（擱淺嘅傳統說法）喐唔到，一係就畀㓤穿個船底、一部部噉沉晒落去，唔少兵跟住浸死咗。吳軍啲伏兵就跟住出晒嚟，出動啲船仔去襲擊南漢軍，兩軍間變成咗白刃戰。呢一戰令到南漢軍大敗，損失咗超過一半嘅卒仔，主將劉弘操就畀擊殺埋。

南漢君主劉龑得知劉弘操冇咗之後，喊到好犀利，帶住殘餘嘅部隊退返南漢本土。

## 戰後
吳跟住喺939年稱王，建立咗吳朝，都城係古螺城。由呢陣吳建政開始，南漢唔再南下攻打交趾。越南（交趾）開始咗脫離大陸政權嘅獨立發展路；到咗968年丁朝建立，越南（交趾）正式脫離咗中國大陸嘅中原政權而獨立。

## 參考

 
### 參考文
* 《資治通鑑·後晉紀二》
* 《新五代史·南漢世家第五·劉隱》
* 吳士連等《大越史記全書·外紀卷之五·南北紛爭紀》同《大越史記全書·外紀卷之五·吳紀》，東京大學東洋文化硏究所校合本，170到172頁
* 《越史略·卷上》
* 《越南歷史》（Lịch Sử Việt Nam），第二部份第四章，第150頁。北京人民出版社1977年出版。編：越南社會科學委員會（越南科學出版社1972年版），譯：北京大學東語系越南語教研室（1976年3月）

## 睇埋
* 白藤江
* 白藤江之戰 (981年)
* 白藤江之戰 (1288年)

類:越南史
打邊爐家族

**打邊爐家族**，係指喺武漢肺炎香港疫情入面，懷疑因為喺2020年1月26號（農曆年初二）一齊打邊爐而感染武漢肺炎嘅一個家族。香港嘅傳媒一般以「打邊爐家族」嚟叫呢個家族。最終呢個家族入面共有11人確診患上武漢肺炎，成為武漢肺炎香港疫情以來最大嘅家族傳染。

## 睇埋
*慶回歸晚會群組
*富臨生日宴群組
*跳舞群組
死亡率

係用嚟衡量一部分人口入面死咗嘅人嘅數目。死亡率通常用每年每一千人做單位嚟表示；所以當10萬人口入面嘅死亡率係9.5嗰陣，即係話喺呢一班人入面每年死咗950人。死亡率同病死率唔同，病死率係因某種病而死嘅人嘅比率。死亡率可以知道某達地方嘅衞生習慣同埋醫療品質。通常越先進嘅國家死亡率越低，越落後嘅國家死亡率就越高。

## 睇埋
*生還分析
標準馬拉話

**標準馬拉話**（Bahasa Melayu Baku），係指馬來西亞用嘅馬來話，係柔佛-廖內方言嘅標準化版。

## 攷
卡努里文

**卡努里文**（）係一種喺尼日利亞、尼日爾、乍得同埋喀麥隆，一共4百萬人用緊嘅方言。佢屬於尼羅-撒哈拉語系入面嘅撒哈拉語族。
星期日檔案

《**檔案系列**》係香港電視廣播有限公司新聞及資訊部公共事務科自1987年3月10號（禮拜二）開始播出嘅一檔粵語類新聞節目，由於首播嗰陣係星期二，所以開頭命名為《**星期二檔案**》。每個禮拜聚焦喺熱門新聞人物，特寫報道；或以人性化角度，透過走訪社會唔同階層，唔同界別人士，深入探討大眾關切嘅政治、社會民生等議題。

## 節目名
呢個節目會隨住喺禮拜幾播而改名，例如喺禮拜一播就叫做《**星期一檔案**》，禮拜二播出就叫做《**星期二檔案**》，如此類推。喺myTV SUPER裏面係叫《**檔案系列**》，基本版或myTV Gold嘅用戶都可以收睇開播以嚟嘅大部分集數。其他機構用過《**星期（某天）檔案**》／《**星期某天檔案**》嚟統稱。

## 播放時段
由於《廣播條例》喺1990年訂立無綫同亞視嘅免費電視服務牌照條件，規定當時兩間免費電視台，需要每年輪流喺禮拜一至禮拜五晚上7點至7點半，或者禮拜六日晚上7點至8點半，喺粵語節目頻道中，每個禮拜各播放兩個半鐘嘅香港電台節目，所以呢個節目每隔一年就會喺禮拜一至禮拜五其中一日嘅黃金時間播，而另一年就喺禮拜六或禮拜日又或者喺禮拜一至禮拜五黃金時間以外嘅時段播。

2015年開始無綫喺續電視牌12年後，通訊局開始畀無綫喺播放節目上有更大彈性，平日播放嘅港台節目可以編排喺黃金時間以外嘅時段播放。2016年開始呢個節目通常都喺禮拜日播，叫做《**星期日檔案**》。

## 節目一覽

 
### 1987年（星期二檔案）

### 1988年（星期二檔案）

### 1989年（星期二檔案）

### 1989年（星期一檔案）

 
### 1990年（星期一檔案）

### 1991年（星期一檔案）

### 1991年（星期五檔案）

### 1992年（星期五檔案）

### 1992年（星期日檔案）

### 1993年（星期日檔案）

### 1993年（星期二檔案）

### 1994年（星期二檔案）

### 1994年（星期日檔案）

### 1995年（星期日檔案）

### 1995年（星期五檔案）

### 1995年（星期二檔案）

### 1996年（星期二檔案）

### 1996年（星期日檔案）

### 1997年（星期日檔案）

### 1997年（星期二檔案）

### 1998年（星期二檔案）

### 1998年（星期三檔案）

### 1999年（星期三檔案）

### 1999年（星期四檔案）

### 2000年（星期四檔案）

### 2000年（星期二檔案）

### 2001年（星期二檔案）

### 2001年（星期日檔案）

### 2001年（星期二檔案）

### 2002年（星期二檔案）

### 2002年（星期五檔案）

### 2002年（星期六檔案）

### 2003年（星期六檔案）

### 2003年（星期一檔案）

### 2004年（星期一檔案）

### 2004年（星期日檔案）

### 2005年（星期日檔案）

### 2005年（星期二檔案）

### 2006年（星期二檔案）

### 2006年（星期日檔案）

### 2007年（星期日檔案）

### 2007年（星期二檔案）

### 2008年（星期二檔案）

### 2008年（星期日檔案）

### 2009年（星期日檔案）

### 2009年（星期二檔案）

### 2010年（星期二檔案）

### 2010年（星期日檔案）

### 2011年（星期日檔案）

### 2011年（星期二檔案）

### 2012年（星期二檔案）

### 2012年（星期日檔案）

### 2013年（星期日檔案）

### 2013年（星期二檔案）

### 2014年（星期二檔案）

### 2014年（星期日檔案）

### 2015年（星期日檔案）

### 2015年（星期五檔案）

### 2016年（星期五檔案）

### 2016年（星期日檔案）

### 2017年（星期日檔案）

### 2018年（星期日檔案）

### 2019年（星期日檔案）

### 2020年（星期日檔案）

### 2021年（星期日檔案）

### 2022年（星期日檔案）

### 2023年（星期日檔案）

### 2024年（星期日檔案）

### 2025年（星期日檔案）

### 2026年（星期日檔案）

## 出面網頁
*星期日檔案

## 參考
星期五檔案

**星期五檔案**可以係指：
*無綫新聞製作嘅《檔案系列》時事節目
*香港歌手陳慧琳歌曲《星期五檔案》，收錄喺佢嘅《大日子》專輯入面。
Kai Pop

《**Kai Pop**》係香港電視娛樂製作嘅音樂短劇節目，由劉俊謙、盧慧敏、江銘亮、陳漢娜主演，喺2016年8月27號禮拜六晚19:30－20:00喺ViuTV播，唔計前後廣告長約莫23分鐘；另外喺網上發佈「完整加長版」，全長約莫34分鐘。故仔講四位主角組成「Kai Pop」一齊搞演唱會唱自創歌，深信「Kai到盡頭就係型」。

## 演員一覽
*劉俊謙 飾演 劉楷
*盧慧敏 飾演 Amy
*江銘亮 飾演 Oscar
*陳漢娜 飾演 Hanna

## 出面網頁
*ViuTV：Kai Pop
*Kai Pop 完整加長版
文化交叉

《**文化交叉**》（**Culture X**）係香港電視娛樂製作嘅文化資訊節目，喺2017年3月5號到5月21號逢禮拜日08:30－09:00喺ViuTV播。節目主持係徐㴓喬（Asha）、金偉謙（Khani），兩位外籍主持會介紹香港各種文化特色。

## 每集一覽

## 出面網頁
*ViuTV：文化交叉
牛郎織女

**牛郎織女**（）係古華夏一個有關銀河嘅民間故事。相傳身為人類嘅**牛郎**同身為仙女嘅**織女**相遇並且墮入愛河，但因為人仙相戀犯天規而俾天界阻止，王母娘娘變條銀河出嚟分隔佢哋，限佢哋淨係喺每年嘅農曆七月初七先可以喺條鵲橋上面相會。

## 大要
牛郎織女個故仔大致係噉嘅：

傳說喺好耐好耐之前，有個叫做牛郎嘅孤兒，佢跟佢阿哥阿嫂生活。牛郎阿嫂好刻薄佢，佢有日將九隻牛交俾牛郎，要佢帶十隻牛返屋企，如果唔係就𢴒佢走。但牛郎好彩得到高人指點，喺山上發現咗隻有病嘅老牛，打後牛郎發現老牛原來係被打落凡間嘅金牛星，於是就將佢帶返屋企。

後嚟牛郎得到老牛指點，搵到下凡仙女沖涼同玩嘅地方，佢同咁啱下凡玩嘅織女邂逅。兩人墮入愛河，後嚟仲生埋對龍鳳胎。但人仙相戀犯天規，織女俾神仙扚返天界。深愛老婆嘅牛郎靠老牛嘅力量上天界搵織女，王母娘娘用佢頭上嘅銀簪變條銀河出嚟擋佢嘅去路，但天上嘅喜鵲俾牛郎嘅愛情感動咗，化作鵲橋，等牛郎可以跨過銀河同織女團聚。

而王母娘娘亦都俾佢哋打動咗，下令每年七月初七，牛郎織女可以喺鵲橋相會，成為咗牽牛星同織女星。

## 影響
牛郎織女呢個傳說係七姐誕嘅由來；傳統上，東亞各地嘅婦女喺農曆七月初七嗰陣，都會向七姐（織女）獻祭，求自己可以有佢嗰對擅長編織嘅巧手同良緣。

## 睇埋
*銀河
*夜空
## 參考

## 連結
* 牽牛織女七夕鵲橋相會嘅由來 －袁珂編著《中國神話傳說辭典》，華世出版社印行
星圖

**星圖**（或sky chart）係一幅描述某個夜空入面有乜物體嘅圖，天文學家會將佢分做一格格，等人可以易啲搵到啲星。
維基百科撈稿

**[[維基百科]]嘅[[撈稿]]**係一個類似未砌完嘅球體砌圖（個球頂少咗幾塊砌圖），每一塊砌圖上面都有一款書寫系統嘅字形。而傳統字嘅代表字形係「維」。

## 拎
* [//blog.wikimedia.org/2010/wikipedia-in-3d/ Wikimedia Blog: Wikipedia in 3D] 
* [//blog.wikimedia.org/2010/a-new-look-for-wikipedia/ Wikimedia Blog: A new look for Wikipedia]
石井兵工廠

**石井兵工廠**（），又叫**廣東兵工廠**（）、**廣東兵工總廠**，係舊日喺廣東省城大北門外，番禺縣屬嘅石井墟（而家白雲嘅石井鎮）度嘅一間兵工廠。佢係喺近代嶺南最早搞嘅一個官辦兵工廠。

## 史

### 清末
兵工廠前身，係兩廣總督瑞麟喺1874年6月奏請成立嘅廣州機器局，初頭設喺省城聚賢坊度。到咗1885年10月，兩廣總督張之洞奏請將省城內機器局，夾埋城外增埗軍火局成廣東製造局。

新廠就揀中咗石井墟設立個石井西局， 遴選咗江蘇補用知縣薛培榮， 買落31畝嘅地。生產嘅設備有由上海泰來洋行(Telge & Co.)入手嘅一部機器， 同埋由增埗製造東局、增埗黑藥局調嚟嘅機器，由廣西度入手嘅生產機器就折價留咗粵。  籌建嘅使費係成1.73萬有多嘅銀兩。1887年石井廠落成開始咗運作，叫做製造西局。

到岑春煊接掌咗兩廣總督後，見到啲生產未如理想，決定咗擴建工廠兼提升出品質素。喺1905年喺槍彈廠隔離再買咗地，增建咗專登修理兵器嘅機器廠，同時擴建咗槍彈廠同火藥廠，喺1907年落成開始咗運作，同一年工廠係喺大中華度第一個成功仿製咗德國武器。

到咗1911年清王朝滅亡陣，兵工廠嘅排位同江南機器製造總局、金陵機器製造局、福建馬尾船政局等出名嘅兵工廠非常之近，係華南地區度最大嘅軍火工廠，每個月嘅出產足夠裝備一個營嘅武器。

### 民國
#### 前期
開初個廠都經手過粵、桂、滇系等部隊嘅爭奪，後尾先至收入咗孫大砲嘅手下，專登生產供應北伐戰爭度。

喺1914年，魏邦平、朱卓民、林警魂得勢，排擠咗李福林嘅派系。張祿屬於李嘅派系，從而離任咗兵工廠長，由朱卓文接掌咗。

1915年龍濟光佔領咗廣州，朱卓文離任，由龍派蘇倫瑜接手做廠長。

1917年，孫中山帶著粵閩聯軍打走咗龍濟光部隊，派咗鈕永建接手兵工廠。

1919年，陸榮廷、莫榮新、譚潔明佔領咗廣東，鈕永建離職。陸、莫派咗廣西回族嘅馬濟接手做廠長。

1920年，廣西軍閥又畀孫中山打走咗，馬濟離開兵工廠陣，偷偷放咗大地雷三個，仲召集廠度啲總管、匠目、領首（車間技術骨幹）到會議廳度開會，諗著殺曬啲主要嘅工人同炸埋啲機器設備，後邊敗露咗，除炸毀咗機床十幾部外，廠未有受重創。

到1936年陣工廠嘅僱員有成2300幾人。

#### 中日戰爭以後

1937年左近中日戰爭爆發前，廣東兵器製造廠奉咗令拆卸曬啲生產設備，搬咗去廣西嘅容縣度，後日軍進逼就再轉走啲設備，入到去貴州桐梓嘅一個山窿度繼續開工，供應國民部隊打日本。到咗1945年光復後，喺1946年7月解散咗最尾組建嘅工廠，啲機器運曬去重慶度轉手第二間廠。 1949年7月剩低嘅工廠遷咗去海南島榆林港（記錄中斷）。

國共第二次戰爭陣，石井嘅舊兵工廠就做咗國民軍嘅修械所。

## 變遷
共和國後石井舊廠就由解放軍接管咗，改建解放軍嘅海軍魚雷倉庫。喺1977年就喺度改做咗解放軍嘅海軍第二水面艦艇學校。2013年改建做解放軍嘅海軍陸戰學院。據任職過學校嘅周錦新教授講，喺1987年過去教書陣，仲有成10個庫房保留著，後尾都清拆重建建成課室、實驗樓、大禮堂呢啲。

2014年陣，部隊院校同白雲地方當局夾埋份，重建咗原屬兵工廠碼頭嘅石井河小碼頭遺址（喺黃石西路海軍橋側，大岡街交界）。當其時學院嘅政治部周副主任曉寬仲話，學院會整埋個廣東兵工總廠陳列館，照規劃陳列館會搞三層，佔地10畝；部隊方面亦有計劃，復建孫中山同埋宋慶齡喺1924年去視察兵工總廠陣搭過嘅火船仔。

## 舊底嘅出產

機器局時期，出產槍炮火藥， 兼有修造兵輪， 所製造嘅槍品有「豬仔腳」手槍、七響後膛抬槍等。

轉到石井度創建咗製造槍彈廠後，製造嘅槍品有毛瑟、 馬梯呢、 士乃得、 云者士四種槍同彈藥，每日整到嘅槍就有五六倒，而每日產嘅子彈就達到咗8000粒，主要供應清軍裝備。

1907年擴建增加咗新廠房陣，成功仿製咗德國1904年式毛瑟步槍， 稱之係「光緒三十三年六米厘八新式五響無煙快槍」。

1909年，廠製造咗三信式六五「旱機關槍」，同奧式六八「水機關槍」。

1911年11月廣東軍政府成立陣，石井廠保持著穩定嘅出產，每日可出步槍20支，每月可出機關槍20架，每日產子彈3.5萬粒。　　

## 睇埋


## 參考
褒忠亭義民廟

**褒忠亭義民廟**，又名**新埔枋寮褒忠義民廟**，係位於臺灣新竹縣新埔鎮下寮里嘅義民廟。
燉冬菇

（demotion），書面語嗌或者，係指喺公司或者其他機構組織入面，打工仔嘅職位畀人強制性降低，有時連人工都扣埋。而畀人燉冬菇嘅原因可能因為遲到得太多，做錯嘢或者違反咗某啲規定等等。喺某啲情況之下，如果打工仔嘅工作表現唔好或者公司面臨緊財務危機，噉嗰個人就有機會畀人燉冬菇。

至於點解叫燉冬菇，係因為以前香港差人嘅軍帽就好似一隻冬菇，以往當差，由軍裝調去便衣就係一種「升調」，意味住做得出色。如果便裝犯錯，就會畀人「下調」再着返軍裝，即係又要戴返嗰頂似冬菇嘅軍帽，所以俗稱「燉冬菇」。

## 攷

## 睇埋
*紮職
礁湖星雲

**礁湖星雲**（**M8 - The Lagoon Nebula、NGC 6523**）係喺人馬座嘅一嚿發射星雲。

## 相
}

## 睇埋

* 梅西亞天體
* 梅西亞天體一覽
* 深空天體
* NGC天體一覽

## 拎

* M8,SEDS Messier pages
* M8, Galactic Globular Clusters Database page
* Historic observations of M8
*
蟹狀星雲

**蟹狀星雲**（**NGC 1952**）係一嚿超新星殘骸。

## 相
}

## 睇埋

* 梅西亞天體
* 梅西亞天體一覽
* 深空天體
* NGC天體一覽

## 拎

*
潮汐鎖定

**潮汐鎖定**（，又叫**同步自轉**）係一種天文現象，指一個天體嘅自轉同公轉週期一樣咁長，所以永遠都以同一面對住佢圍住轉嗰個天體。

## 基礎概念

天體物理學等領域嘅研究發現咗，好多天體有所謂嘅潮汐鎖定現象，噉講意思即係話呢啲行星（由下圖嘅綠藍色波表示）喺公轉嗰陣，永世都淨係其中一面會向住佢哋嘅恆星或者行星（由下圖嘅紅色波表示）。例如月球（衛星）同地球（行星）之間就成潮汐鎖定關係，月球圍住地球轉嗰陣，永遠都係同一邊對住地球嘅。





若果潮汐鎖定發生喺行星同佢嘅恆星之間，就表示粒行星其中一面永遠都係日間，而另一面則永遠都係夜晚，當中日頭嗰邊因為一直受到恆星嘅光同熱直射，所以溫度會高得好交關，而夜晚嗰面因為唔會點樣受到恆星嘅光同熱照射，所以溫度會明顯較低。據天體物理學家用電腦模擬等嘅方式估計，潮汐鎖定嘅行星面向佢哋恆星嗰面嘅溫度視距離等因素而有變化，不過閒閒哋都會去到成開氏幾千度嘅高溫。噉嘅高溫表示佢哋冇乜可能容納到液態嘅水存在，難以容許生命繁衍。

## 成因機制

## 宜居可能

有科學家指出，潮汐鎖定嘅行星嘅晨昏圈有可能住得人：根據計算，如果大氣層嘅環境適合，呢類行星嘅晨昏圈嘅溫度會容許液態嘅水存在，而有液態水就表示有可能容納人類噉嘅生命。而喺二十世紀至二十一世紀初，有唔少研究太空移民嘅科學家以及科幻創作者都有對此作出構想，想像人類搬去潮汐鎖定行星嘅晨昏圈度住，當中科幻作家對呢樣嘢嘅想像，仲常見到成為咗橋段。

## 睇埋
*曙暮光

## 註釋

## 參攷
天鵝星雲

**天鵝星雲**（**Messier 17**，**M17**，**NGC 6618**，俗稱「**Swan Nebula**」）係一嚿星雲，喺天上面嘅位置位於人馬座。

1745年由瑞士天文學家 Jean-Philippe Loys de Cheseaux 發現，1764年查理斯·梅西亞將天鵝星雲加入分類名冊。

## 相
}

## 睇埋

* 梅西亞天體
* 梅西亞天體一覽
* 深空天體
* NGC天體一覽

## 拎

* M17,SEDS Messier pages
* M17, Galactic Globular Clusters Database page
* Historic observations of M17
*
劉寶文

**劉寶文**（**Fion Lau**，）係香港模特兒、化妝師、KOL，做過女子音樂組合FFx成員，2019年開始活躍於直播平台17，用戶名「霏菲Fion」。

## 出面網頁
* 霏菲的 Instagram https://instagram.com/fionlaubaby?igshid=YmMyMTA2M2Y=
* 17 live: 霏霏💋Fion
東京現像所

**東京現像所**（日文假名**とうきょうげんぞうしょ**），全名**株式会社東京現像所**，簡稱**東現**，日本公司之一，從事電影電視等嘅後期制作。公司昭和三十年成立，即一九五五年，總部設喺東京調布，作品不勝其數，好多名作都經過佢手，唔單止日本，亦接過中國同臺灣嘅作品。

日本話所謂現像，即係沖曬，由拍攝菲林中經化學品顯影同定影。

公司大股東為東寶，佔七成半，其次有三井住友海上火災保險、三井住友信託銀行等。

## 名
東京現像所英文叫**Tokyo Laboratory**，全名**Tokyo Laboratory Ltd.**，商業上亦用**togen**之名。

## 出面網站
*
星軌

**星軌**（英文：star trail），又叫**星跡**或**星流跡**，係指一種通過長時間曝光嚟影夜空中星體運動嘅影像。
黃老

**黃老**，哲學一門，黃指黃帝，老指老子，以道家為本，加入法家、名家、陰陽家、墨家、儒家一啲原素，綜合而成。喺戰國時出現，演化成漢初七十年政治哲學，武帝劉徹後借儒術粉飾太平滿足自己，廢黃老，政治哲學為人所忘。其時司馬遷寫史記，實則以史推崇黃老。後漢道家、陰陽家合流，轉為求仙術，稱黃老道，已非漢初黃老。黃老道經張角等多代演化成道教。黃老傳世文獻唔多，至出名有淮南子，直至馬王堆漢墓，發現帛書老子，背面有其他經文，先至揭開當時黃老面貌。

黃帝為戰國突然推冒起傳說帝王，唔見於尚書，春秋時所無，記戴紛雜，綜合都難倒司馬遷。司馬遷寫史記先至定形。推斷同齊國有關，齊人好幻想，多神怪故事，亦有說田齊奪姜齊，推黃帝以示其源流。齊人好辯論，設稷下學宮。稷下學宮門生眾多，各家思想參雜，傳播到各國，尤其係法家、陰陽家。黃帝個名同陰陽五行有關，既得神格，漸漸加到各種技術，成為無所不包嘅始祖，甚至係戰國各族以至係異族嘅始祖，因此唔少著作託名黃帝，或託名黃帝臣下。

有鑑於秦因以法家苛政而亡。君法寡欲嘅黃老就代替法家，成漢初政治主流。黃老借老子道德經所言，無為而治，君主要少欲，由得民休養生息。然而黃老又同老子唔同，解釋道順天地而行，人間各有所位，重名形，君臣有上下之分，不然逆就不吉。又推崇機智，見機行事，要識睇時勢，時機未到忍耐，時機到就必須作為。臣要識睇君意，曉功成身退，以免兔死狗烹，莫為君主殉死，寧投他方。
黃道光

**黃道光**（；）係天上有時會出現嘅微弱白光，由太陽嘅方向擴散開去，常見於春天日落之後嘅暮光同秋天日出之前嘅曙光。呢種現象源於行星際空間（太陽系行星之間嘅太空）有啲塵埃粒子喺度散射太陽光。
## 睇埋
*夜空
五線譜

係樂譜一種，喺歐洲17世紀流傳落嚟，依家好多人都用嘅一種記譜法。五線譜顧名思義有五條線，線同線中間叫 ｢間｣ 或者 ｢隔｣，而五線譜就係用呢啲線同隔，加啲譜號、拍子記號、音符等等嘅嘢落去嚟記低啲關於音樂嘅嘢。

五線譜嘅每條線同隔通常係表示唔同嘅音高，但係又未必；敲擊樂如果涉及多過一種敲擊樂器（例如唔同種類嘅鼓），好多時都會用五線譜，但係音符嘅位置係表示打邊隻樂器，同音高並冇關係。

## 睇埋
* 樂理
* 一線譜

## 註

## 攷
八度

**八度**（）係音程嘅一種，唔講明嘅話係指**純八度**。

## 純八度
**純八度**（，簡寫 **P8**），又叫**完全八度**，指頻率比例係 1 : 2，即係高八度即係頻率變兩倍，低八度即係頻率減半。喺十二平均律之下等於 12 個半音嘅距離，亦即係六個全音。相距純八度嘅兩個音一定係一樣音名。

純八度喺性質（）上屬於 ｢完全｣ 音程（），亦即係音程可以睇成兩個整數嘅比例。純八度嘅兩個音嘅泛音有大概一半係相同頻率，所以聽落去感覺好似係同一個音，一般亦俾人感覺係舒服嘅。

喺和聲學入面，純八度係第二簡單嘅音程關係（最簡單嘅係純一度），亦都畀人叫做「音樂上成日用到嘅音程」。

## 增八度同減八度
純八度升半音叫增八度（，簡寫 A8），即係13個半音嘅音程；純八度降半音叫減八度（，簡寫 d8），即係11個半音。喺十二平均律之下，減八度同大七度係同一個音程，唔同名只係因為喺五線譜上面寫法唔同。

## 參考資料

## 註
死亡無限LOOP

**死亡無限LOOP**（英文：*Happy Death Day*）係一部2017年美國校園恐怖喜劇片，由基斯杜化·B·蘭登執導，寫劇本，潔西卡·羅瑟做女主角。呢套戲係講一個喺生日嗰陣畀人謀殺嘅女大學生，竟然不停噉返返去嗰一日，於是佢決定搵個兇手出嚟。

## 攷

## 拎
* 
* 
* 
* 
* 
*
魂離情外天

**魂離情外天**（英文：Vanilla Sky）係由卡梅倫・克羅喺2001年執導嘅荷里活電影。喺1997年嘅西班牙片《變臉驚情》度改編返嚟。由湯告魯斯、佩內洛普·克魯茲同埋金美倫·戴雅絲做主角。

## 拎
* Eyes and Ears for Vanilla Sky at Cameron Crowe's Official website
* 
* 
* The "secrets" of the film, from the Internet Archive copy of a fan's now-offline website
司馬談

**司馬談**（）係西漢太史，皮氏縣人，司馬喜亞仔，司馬遷老竇。武帝劉徹時任太史，掌天文、曆法。佢學天官於唐都，學易於楊何，學道論於黃子。

司馬談生平，見諸佢個仔遷本史記，太史公自序一篇。遷秉承佢遺志，先至用十年寫出本史記。

司馬談之父，司馬喜，任五大夫。亞爺叫司馬無澤，任市長。太爺司馬昌，任秦主鐵官。司馬氏先祖，世典周史，睇天嘅官。不過去周入晉之後，再隨軍入奔秦，之後營生就同天文無關。司馬談任太史，可謂重拾先祖事業。所以要學藝他人。佢見春秋之後幾百年，就無人寫史，明主賢君忠臣死義都無人記，後人無得效法，故此想效法孔丘寫春秋，以史論政，不過未成書已病死。

劉徹建元元封年間，當時學者已經有啲亂，六家要旨分唔清。佢寫咗篇論六家要旨，以正視聽。六家即陰陽家﹑儒家﹑墨家﹑名家﹑法家﹑道家。篇文亦收入太史公自序之內，為後世研究漢初黃老入門。

元封元年，即公元前一百一十年，劉徹去泰山封禪。佢留滯周南，無得參加，嬲到病，當年就病死洛陽。臨死前咁啱個仔遷，西南打完仗返屋企，談就交帶遷，要同佢完成史記。

談
類:西漢人
類:中國官員
音程

**音程**（；），指嘅係喺一個特定樂音體系入面，兩個樂音之間嘅距離。音程可以淨係計例如中隔咗幾多個基本單位（例如幾多個半音，或者幾多個音分等等），亦都可能有名。喺物理上，音程其實係兩個頻率之間嘅比例，而喺某啲樂音體系入面亦可能係唯一表示音程嘅方法。

喺傳統西樂嘅半音音階入面，一個八度有 12 個音程，每個都有名，而個名就由取決於音級同音數兩種唔同計法之間嘅關係。

## 畀名原則
**音級**係指兩個音之間喺五線譜上面嘅距離，喺樂理上面習慣用「度」嚟表示。用五線譜嚟睇，每條「線」同中間嘅「間格」都代表一個音級，當兩個音喺同一條「線」或者「間格」嗰陣，噉就叫一度。如果兩個音係喺「間格」同「線」嘅上下一級，就叫兩度，如此類推。

**音數**就係指兩個音相隔幾多個全音。

一度、四度、五度同八度叫 ｢純｣（或者 ｢完全｣），兩種計法得出嘅結果大部分情況會夾（例外係 B-F 同 F-B），但係其他級數計音數嘅時候一定唔夾，而係會出現兩種可能，喺呢啲情況，音數細嘅度數叫 ｢小｣，音數大嘅叫 ｢大｣。例如 E-F 係兩度，得一個半音，但係 C-D 都係兩度，有一個全音，所以 E-F 係小二度，C-D 係大二度。咁計法可以數到半音階 12 個音之中嘅 11 個（數唔出嗰個係三全音）。

｢純｣ 同 ｢小｣ 嘅度數可以降半音，叫 ｢減｣，｢純｣ 同 ｢大｣ 嘅度數可以升半音，叫 ｢增｣；加埋呢種分法之後可以數到 ｢增四度｣ 同 ｢減五度｣，就係頭先數唔出嘅 ｢三全音｣。

## 音程一覽

半音階之中嘅八度入面嘅 13 個音程，可以咁樣表示：

## 睇埋
*音高
*音階
*八度

## 攷

## 註
烏托邦

（，國際音標：/juˈtoʊpiə/），係一個完美、理想嘅社會嘅諗法，個名由湯瑪士摩爾喺《烏托邦》呢本書入面度嚟，指嗰啲理想完美嘅境界，尤其係法律、政府同埋社會情況。而呢個概念亦都引申咗其他嘅概念出嚟，最突出嘅就係反烏托邦。呢個詞源自希臘文，οὐ解做「冇」，τόπος，解做「地方」；托寓嗰啲冇可能出現嘅理想社會。而英文嘅同音詞*utopia*（讀音：/juˈtoʊpiə/），嚟自希臘文，解做「好嘅地方」，所以呢個詞有兩個意義。但係依家一般都英文嘅解釋，指「完美嘅地方」，而唔代表冇可能出現。

## 拎

*張隆溪：〈烏托邦：世俗理念與中國傳統〉。
極權

（），係一種政治術語，用嚟描述一個對社會有住絕對權威而且用盡一切想控制人民嘅政治制度。歷史上面嘅極權例子有史太林主義同埋納粹主義等。21世紀上半葉嘅極權主義國家就有中華人民共和國、朝鮮民主主義人民共和國、俄羅斯聯邦、伊朗伊斯蘭共和國等。

## 睇埋
*極權國家一覽

## 攷
耶穌水上行走

**耶穌水上行走**係《聖經》記載耶穌嘅神蹟之一，喺《馬太福音》、《馬可福音》同《約翰福音》都有記載。

## 聖經譯文

## 概覽
門徒落到海邊，馬可福音記載耶穌先「催佢哋上船」，大概係驚佢哋俾群眾利用擁立佢為王，但係佢哋等到天黑先至上船。加利利海係個內陸湖，由於湖形狹長，又俾陸地包圍，經常會突然返起風浪。湖嘅北端只有四英里，門徒搖櫓已經行咗十幾里，已經好近終點。到咗四更天（馬太福音14：25），即係朝早三至六點，重未天光，耶穌見到門徒隻船逆風好辛苦，就喺耶穌喺海面上行去門徒隻船嗰度。門徒喺黑暗之中睇得唔不清楚，以為係傳說中嘅鬼怪邪靈，尖叫起嚟，馬太福音重記載彼得喺海上行去耶穌嗰度，因為信心唔夠而下沈，而俾耶穌救起嘅事蹟（馬太福音14：28–31）。

## 參考
Pipilotti Rist

**Pipilotti Rist**（**蓓蓓樂提·莉施特**，）係瑞士一位攝影師同藝術家。佢嘅原名係**伊利沙伯**，Pipilotti嘅作品比較多係視像同大型嘅裝置藝術。佢嘅作品一般都係偏向女權主義。

= 早年生活 =
Piplotti喺瑞士萊恩河谷城鎮格拉布斯出世，爸爸係醫生，媽媽係老師。

Piplotti喺讀藝術同電影之前，曾經喺維也納讀咗一個學期嘅理論物理學。

## 個人生活同軼事
佢同伴侶有一個仔，依家住喺瑞士蘇黎世。

藝名取源於兒時花名"Lotti"和瑞典女作家阿斯特麗德·林格倫筆下兒童讀物《長襪皮皮》。

## 攷

## 出面網頁

類:藝術家
類:攝影師
類:瑞士人
偏度

**偏度**（參見）係一個統計量，用嚟描述概率分佈有幾偏離對稱，即係用嚟量度某組數據，或者某個隨機變數嘅分佈情況係點，衡量佢嘅左右兩邊尾係咪其中一邊拉長咗噉嘅樣。理論上，常態分佈（鐘形曲線）係完全對稱嘅，偏度係 0。

有好多統計分析方法，都假設咗手上嘅變數呈常態分佈，而假如某個概率分佈嘅偏度高得滯，就表示分析者唔可以假設佢係常態分佈。因此統計師做分析前，好多時都會  吓手上數據嘅偏度，先決定要做咩分析。

## 背景概念

常態分佈係一種常用嘅概率分佈，以平均數為中心、左右對稱、單峰，形狀取決於平均數同標準差。用日常用語講，若果統計師話某變數係呈常態分佈嘅，意思即係話睇勻唔同個案喺呢個變數上嘅值，多數個案喺呢個變數上數值都接近平均，離平均愈遠就愈少見，而且左右對稱。譬如智商噉，多數人嘅智商都喺 100 分附近，離 100 分愈遠嘅值，出現嘅機率就愈低，無論講緊極高值定係極低值都係噉。

常態分佈畫做圖就會出所謂嘅鐘形曲線：X 軸係研究緊嗰個數嘅唔同數值而 Y 軸就係反映個數每個數值出現嘅機率。除咗智商之外，諸如身高同體重等嘅好多特徵，佢哋嘅分佈都可以用常態分佈嚟模擬。

數學化啲講，常態分佈個函數係噉嘅：
:N(x)={ {  e^{ -{1\over2}( } 
當中 \mu 係平均值，而 \sigma 係標準差。

## 偏度計算
**偏度**就係有關常態分佈嘅一種指標，可以用嚟量度手上數據嘅分佈有幾接近常態。最簡單嗰種計法如下：
:\text{pin1 dou6} \;=\; \frac{\operatorname{E}[(X-\mu)^3]}{\sigma^3}
當中 \operatorname{E}[(X-\mu)^3] 係一個預期值，反映 X（啲數據個案）平均嚟講離平均值幾遠。條式個分子用咗三次方而標準差 *σ* 只可以係正數，所以出嗰個偏度值可正可負－可以有**正偏**同**負偏**之分。若果偏度係正數，就表示有好多個案嘅值大過平均 *μ*，而若果偏度係負數，就表示有好多個案嘅值細過平均。*μ* 同 *σ* 都係三次方，所以條式消除咗單位，令到偏度成為無單位嘅指標。

偏度喺樣本層面可以用樣本偏度去估：
:g_1 \;=\; \frac{\frac{1}{n}\sum_{i=1}^n (x_i-\bar{x})^3}{\left(\frac{1}{n}\sum_{i=1}^n (x_i-\bar{x})^2\right)^{3/2}}

有明顯偏度嘅分佈可以分兩大種：
* **正偏**：偏度 > 0，有好多數值高過平均值；右尾較長，極端大值較多或者影響較大，數據較集中喺左邊。
* **負偏**：偏度 < 0，有好多數值低過平均值；左尾較長，極端細值較多或者影響較大，數據較集中喺右邊。
**零偏度**唔等於一定係常態：偏度為 0 代表整體唔會偏向左或者右，但有啲非正態分佈仍然可以達到零偏度，因此，研究者仲有必要睇埋其他指標先可以做判斷，最起碼就要睇個分佈嘅峰度先。

## 影響平均

偏度會對分佈嘅平均數（）、中位數（）同埋眾數（）造成具體影響。
*如果某個分佈係正偏，即係話右尾較長，大數值嘅極端值較多，個分佈會向右「拖長」咗。喺呢種情況下：眾數通常會喺最左邊個峰位，中位數喺中間，而平均數就會俾右邊啲極端大值拉高，喺最右邊，形成**眾數 < 中位數 < 平均數**。
*假若某個分佈係負偏，即係話左尾較長，細數值嘅極端值較多，分佈向左「拖長」咗。呢種情況下：眾數通常會喺右邊，中位數喺中間，平均數會俾左邊啲極端細值拉低，喺最左邊，形成一種情況，就係**平均數 < 中位數 < 眾數**。
*最後，如果個分佈係好似常態分佈噉對稱嘅，三個平均指標就會相等：**平均數 ＝ 中位數 ＝ 眾數**。
以下嘅英文圖解，表達咗偏度點樣影響個分佈嘅各平均指標：

## 睇埋
* 常態分佈
* 泊淞分佈
* 峰度

## 引咗

## 拎
*
浦羅哥菲夫

**浦羅哥菲夫**（, , 羅馬化為 Serhiy Serhiyovich Prokofiyev / Sergei Sergeyevich Prokofiev，）係20世紀俄羅斯一個烏克蘭裔作曲家。

佢被認爲係20世紀最大嘅作曲家之一，包括咗7首交響曲、8首芭蕾舞音樂、9首協奏曲 (5首鋼琴、2首小提琴、1首大提琴、1首管弦樂團)、同9首鋼琴奏鳴曲。

## 著作
*彼得和狼
*三橘愛
*羅密歐與朱麗葉 (芭蕾舞劇)

## 註

## 出面網頁

類:俄羅斯帝國人
類:蘇聯作曲家
類:烏克蘭人
羅密歐與朱麗葉 (芭蕾舞劇)

《**羅密歐與朱麗葉**》（；英文：**Romeo and Juliet**；俄文：**Ромео и Джульетта**）係由俄羅斯大作曲家浦羅哥菲夫（Prokofiev，全名係 Sergei Sergeyevich Prokofiev）作曲嘅一齣芭蕾舞劇，首次喺 1938 年公演於捷克布爾諾（Brno）。呢齣芭蕾舞劇初頭並唔算受歡迎，但幾年後由各編舞師幫手改編，最後令齣劇大受歡迎，仲有美國、丹麥同德國等地嘅芭蕾舞團將齣劇重複表演同改編，成為咗廿世紀芭蕾舞上嘅一齣重要劇目，係浦羅哥菲夫嘅芭蕾舞作曲事業上最重大嘅成功。

羅密歐與朱麗葉芭蕾舞劇係一齣愛情悲劇，故仔取自同名莎翁名著，一般分做四幕九個景：第一幕大致講羅密歐同朱麗葉墮入愛河嘅過程；第二幕講**提伯特**（Tybalt；朱麗葉個表哥）殺死咗羅密歐個朋友，而羅密歐還手中途殺死咗提伯特，令兩家關係瞬速惡化同羅密歐被流放；第三幕講朱麗葉俾佢阿爸阿媽安排同一個佢哋鍾意嘅男人相睇，但朱麗葉因為冇得同羅密歐喺埋一齊而服毒假死；最後第四幕講羅密歐去到朱麗葉嘅墓穴，以為朱麗葉真係死咗，悲憤之下自殺，醒咗嘅朱麗葉見到羅密歐死咗，跟住佢一齊自殺。

## 樂曲結構（修訂版本）
成套芭蕾舞劇嘅曲分做四幕九場，一共 52 段音樂，當中第一幕最長，有成 21 段，而最後一幕淨係得嗰 2 段。全曲演奏時間大約需時兩個半鐘。

## 圖庫


File:Romeo i Julija, balet, Jelena Lečić i Andrej Kolčeriju, SNP, 2006-2007, foto M. Polzović.jpg|2019 年一場羅密歐與朱麗葉表演
File:Romeo i Julija, Balet SNP, 2013-14, Liviu Har, Ana Đurić, foto M. Polzović.jpg|2014
File:Romeo i Julija, balet, SNP, 2006-2007, foto M. Polzović.jpg|2007 年一場羅密歐與朱麗葉表演一幕
File:Nadja Sellrup and Pascal Jansson in Romeo and Juliet 2010.jpg|2010 年瑞典一場羅密歐與朱麗葉表演
File:Jurgita Dronina and Olaf Kollmannsperger in Romeo and Juliet 2007 facing.jpg|2007 年瑞典一場羅密歐與朱麗葉表演


## 睇埋
*羅密歐與朱麗葉
*仲夏夜之夢
*芭蕾舞蹈員

## 參考書

*Clark, Katerina (1995). *Petersburg: Crucible of Cultural Revolution*. Cambridge, Massachusetts: Harvard University Press. ISBN 9780674663367.
*Ezrahi, Christina (2012). *Swans of the Kremlin: Ballet and Power in Soviet Russia*. Pittsburgh: University of Pittsburgh Press. ISBN 9780822962144.
*Macauley, Alistair (4 June 2014). "On Screen, No Scars or Scandals for Bolshoi". *The New York Times*. Retrieved 20 August 2014.
*Morrison, Simon (2007). *[https://harriman.columbia.edu/files/harriman/International%20Symposium%20of%20Russian%20Ballet%20%20paper%20Morrison.pdf Romeo and Juliet’s Happy Ending]* (PDF). International Symposium of Russian Ballet. Harriman Institute.
*Morrison, Simon (2008). *The People's Artist: Prokofiev's Soviet Years*. Oxford: Oxford University Press. doi:10.1093/acprof:oso/9780195181678.001.0001. ISBN 9780195181678 – via Oxford Scholarship Online.
*Redepenning, Dorothea (2001). "Prokofiev, Sergey (Sergeyevich)". In Root, Deane L. (ed.). *Grove Music Online*. Oxford University Press. doi:10.1093/gmo/9781561592630.article.22402.

## 攷

## 拎

*Romeo and Juliet The ballet choreography by Rudolf Nureyev.
*March 7, 1985 NY Times review by Anna Kisselgoff.
*''Romeo & Juliet, On Motifs of Shakespeare'': website on first production using the original Prokofiev score as reconstructed by Simon Morrison.
*[Romeo and Juliet (Ballet)](http://imslp.org/wiki/Romeo_and_Juliet_(ballet),_Op.64_(Prokofiev,_Sergey)): Free scores at the International Music Score Library Project.
*[Romeo and Juliet (1st Suite)](http://imslp.org/wiki/Romeo_and_Juliet_(1st_suite),_Op.64bis_(Prokofiev,_Sergey)): Free scores at the International Music Score Library Project.
*[Romeo and Juliet (2nd Suite)](http://imslp.org/wiki/Romeo_and_Juliet_(2nd_suite),_Op.64ter_(Prokofiev,_Sergey)): Free scores at the International Music Score Library Project.
*Listening guide based on the Cleveland Orchestra's recording conducted by Lorin Maazel.
白藤江之戰

**白藤江之戰**可以係：
*白藤江之戰 (938年)
*白藤江之戰 (981年)
*白藤江之戰 (1288年)
峰度

**峰度**（參見）係一個統計量，用嚟描述概率分佈有幾「扁」，即係用嚟量度某組數據，或者某個隨機變數嘅分佈情況係點，衡量佢哋係咪特別扁平或者特別隆起，尤其係相對於常態分佈嚟講。

## 基本概念

常態分佈係一種常用嘅概率分佈，以平均數為中心、左右對稱、單峰，形狀取決於平均數同標準差。用日常用語講，若果統計師話某變數係呈常態分佈嘅，意思即係話睇勻唔同個案喺呢個變數上嘅值，多數個案喺呢個變數上數值都接近平均，離平均愈遠就愈少見，而且左右對稱。譬如智商噉，多數人嘅智商都喺 100 分附近，離 100 分愈遠嘅值，出現嘅機率就愈低，無論講緊極高值定係極低值都係噉。

常態分佈畫做圖就會出所謂嘅鐘形曲線：X 軸係研究緊嗰個數嘅唔同數值而 Y 軸就係反映個數每個數值出現嘅機率。除咗智商之外，身高同體重等嘅好多特徵，佢哋嘅分佈都可以用常態分佈嚟模擬。

數學化啲講，常態分佈個函數係噉嘅：
:N(x)={ {  e^{ -{1\over2}( } 
當中 \mu 係平均值，而 \sigma 係標準差。**峰度**就係有關常態分佈嘅一種指標，可以用嚟量度手上數據嘅分佈有幾接近常態。計法係：
\operatorname{\text{fung1 dou6}}[X] = \operatorname{E}\left[{\left(\frac{X - \mu}{\sigma}\right)}^4\right] = \frac{\operatorname{E}\left[(X - \mu)^4\right]}{\left(\operatorname{E}\left[(X - \mu)^2\right]\right)^2} = \frac{\mu^4}{\sigma^4}, 
上述條式入便，*μ* 係總體嘅平均值，*σ* 係標準差，而 X 係啲數據個案嘅值。*μ* 同 *σ* 都係四次方，用嚟消除單位，令到峰度成為無量綱指標。

## 睇埋
* 常態分佈
* 偏度

## 引述

## 拎
*
LGBT 保守主義

**LGBT 保守主義**（；英文：**LGBT conservatism**）泛指 LGBT 社群當中存在嘅保守主義。自從 1970 年代（西方 LGBT 社群權利運動啱啱起步）起，西方世界經已有公開表態支持保守主義嘅 LGBT 人士，呢啲人士可以係持有社會或者經濟等方面偏保守嘅信念；喺廿一世紀前，西方社會嘅 LGBT 團體主流傾左，政治上傾右嘅 LGBT 人士好多時因為怕受呢啲團體排斥，而喺政治上唔表態，不過到咗 2010 年代初，西方社會唔少人開始對左派反感，而 LGBT 社群都多咗持有保守主義政見嘅人士，呢啲人士有喺 YouTube 等嘅平台上表達自己嘅政見，而且仲有一定人氣，例子有男同性戀者布拉當·斯塔拉卡（Brandon Straka）喺紐約發起行動呼籲 LGBT 人士遠離左派嘅美國民主黨（Democratic Party）以及出名喺 YouTube 拍片討論 LGBT 相關議題嘅跨性別者布拉莉·維慈（Blaire White）等等。

有一份喺英國做嘅調查發現，喺 2015 年，有 26% 嘅英國 LGBT 人士支持傾右嘅保守黨（Conservative Party），同對上一次大選比起上嚟多咗成 5%，而同時傾左嘅工黨（Labour Party）喺英國 LGBT 人士當中嘅支持率係 26%，同對上一次大選比起上嚟跌咗 2%。而所有政黨加埋嘅話，右派政黨總體喺 LGBT 社群嘅支持率高過左派，係嗰個調查開始咗 10 年以嚟頭一次 LGBT 社群傾向撐右派多過撐左派。

## 睇埋
*LGBT

## 參考資料
丘紫薇

**丘紫薇**（，）係香港無綫新聞高級首席財經記者兼主播。

## 經歷
丘紫薇中學讀循道中學，樹仁大學新聞系畢業，畢業之後喺亞洲電視同香港有線電視做過嘢。2017年7月下旬轉投無綫電視。

## 出面網頁
* 
* 
* 丘紫薇 yumi
* 
* 

類:香港記者
類:前無綫電視新聞報導員
類:前亞洲電視新聞報導員
類:前有線新聞報導員
類:香港樹仁大學舊生
紫薇
到燴

**到燴**（），慣寫**到會**，北方話叫做**外燴**，係設宴款客嘅一種煮餸安排，屋企請客，又用出面嘅專人到自己屋企來煮餸，食物材料由到燴服務供應者包辦，配料、味料、燉品、上湯等都係敢樣，由到燴者喺店方預備，到宴會場地架鑊，後期製作就可以上檯。家陣甚至連煮定晒一盤盤嘢食送上門，都有好多人當係到燴。臺灣嘅「辦桌」都係到燴嘅一種。

喺公共關係活動入面，到燴係常見嘅餐飲解決方案，因此講究體面，費用比較高。喺食品工業入邊，因為到燴嘅物料成本低，利潤唔薄，所以係大細餐飲業者重視嘅利潤源。到燴供應商多數係酒店、酒樓、快餐店等。

## 註
男色

**男色**（）係指男性色情，又可以指男性嘅美色、色相。

## 歷史文獻
* 《漢書．卷九三．佞幸傳．贊曰》：「柔曼之傾意，非獨女德，蓋亦有**男色**焉。」
* 《二刻拍案驚奇．卷一七》：「而今世界盛行**男色**，久已顛倒陰陽，那見得兩男便嫁娶不得？」

## 睇埋

* 女色
* 鹹濕
* 基佬

## 拎
紮職

**紮職**，又嗌**升級**或者**升職**，係指喺公司或者其他機構組織入面，打工仔嘅職位畀人提升，大多數都會加埋人工。

## 睇埋
*燉冬菇
鐘達啦·邦勞

**鐘達啦·邦勞**（*Jintara Poonlarp*，，）係泰國女歌星、影星，喺黎逸府出世。

## 唱片
*Tao Ngoy (เต่างอย)
*Phak Dee Thee Jeb (ภักดีที่เจ็บ)
*Nam Ta Yoai Pok (น้ำตาย้อยโป๊ก)
*Puen Thee Tap Son (พื้นที่ทับซ้อน)

## 參考
視像

**視像**，又叫**視訊**或者**視頻**，日常生活通常叫**影片**，係而今啲人平時響媒體播放器睇嘅影像片段。視像係泛指將一系列靜態影像同聲以電訊號方式加以捕捉、紀錄、處理、儲存、傳送同埋重現嘅各種技術。

影音技術最早係由陰極射線管嘅電視系統嘅建立而發展起身，但係之後新嘅顯示技術發明，使到影音技術所包括嘅範疇更加大。基於電視嘅標準同基於電腦嘅標準，被試圖由兩個唔同嘅方面來發展視像技術。而今得益於電腦效能嘅提升，而且隨住數碼電視嘅播出同記錄，爾兩個領域又有咗新嘅交叉同集中。

電腦而今可以顯示電視訊號，可以顯示基於電影標準嘅影音檔案同串流媒體，同開始衰退嘅電視系統相比，電腦隨住其運算器速度嘅提高，儲存容量嘅提高，同寬頻嘅逐步普及，通用嘅電腦應用具備咗採集、儲存、編輯同發送電視、影音檔案嘅能力。

## 睇埋
*攝影機
*電影
我要做廚神

《**我要做廚神**》（）係個烹飪比賽節目，1990年喺英國開始製作，之後將版權賣到第啲國家嘅電視台製作當地版本，譬如美國版、澳洲版。
網絡劇

**網絡劇**（），簡稱**網劇**，即係喺互聯網或最開始係喺互聯網播放嘅劇集。網絡劇嘅播放一般係基於影片網站嘅支持。網絡劇擁有廣泛受眾，而且題材都更加闊，而且唔受時段影響，觀眾可以係自己得閒既時間先睇，等等嘅優點。除左現有嘅影片網站推出網絡劇外，依家都有唔少電視台同影片網站合作拍網絡劇，甚至中國入面有一啲商業組織都開始同影片平台合作拍網絡短劇，目嘅係吸引觀眾成為佢地未來嘅客戶，或者做直接宣傳。網絡劇最早出現係1990年代後期，並係2000年代初寬頻普及之後變得受歡迎。

網絡劇因有串流影音平台嘅加持，先後打破左觀眾對實體DVD嘅租/買、有線電視同埋入戲院睇電影嘅行為模式，2020年開始，因受到新冠肺炎嘅影響，唔少提供網絡劇嘅串流平台亦同時掘起。網絡劇嘅成功亦可以話因為片長同埋有彈性嘅觀看時間，用戶唔洗坐定定係某個地方，或者指定時間就可以煲劇，而且可以容易分享比身邊嘅朋友。

## 歷史
要講網絡劇嘅發展主要因為**[[OTT|OTT (Over-The-Top)]]** 嘅技術發展，OTT 有別於傳統嘅有線電視或衛星電視，只要連到網路就可以睇到電影、電視劇，以及後來冒起嘅網路劇集。公認嘅第一部網絡劇係1995年在美國推出嘅《The Spot》，佢係一部類似肥皂劇嘅劇集，透過網站播出，融合左影片片段、照片同人物網誌嘅元素。

徹底改變全球影片分享同消費方式嘅平台可以話係YouTube，2005年2月14日時創立嘅原意係比人可以上傳自己影片進行約會配對嘅平台，之後慢慢發展成為為影片分享平台。

1997年經已成立嘅Netflix，由實體 DVD 出租業務起家，2007年再轉型網路訂閱制，從零開始開發全新嘅串流媒體業務，進一步推動網絡劇發展，最後更加投資係原創內容創作，成為全球最大嘅網絡電視劇、和電影製片廠商之一。

### 多家串流影音加入戰場
作為串流平台的祖師爺，全球用戶數最多的影音串流平台之一的Netflix，曾公布突破3億付費訂閱戶，單季新增1900萬訂閱用戶，佢地串流影音上獲得成功之後，有更多競爭者想係呢個行業入分一杯羹，不乏本身已經係電影龍頭的迪士尼亦推出Disney+，利用本身行業優勢，帶比用戶除左自家劇集外，上映 Marvel 漫威、Starwar星戰、Pixar 皮克斯等強大影視IP。

## 網絡劇係各地嘅發展

### 韓國
Netflix 積極投入韓國影集和電影嘅發展，2023 年宣布將推出 34 部韓國內容嘅片集，係未來四年額外投資 25 億美元。隨住網絡劇嘅觀眾愈黎愈多，傳統嘅影視業亦陸續新增專門針對網絡劇嘅獎項，希望表揚優秀嘅網劇，例如：全球OTT大獎、青龍系列大獎(2022年首頒)

韓國服務嘅網上影片串流平台有：Apple TV、Coupang Play、Disney+、Kakao TV、Netflix、TVing、Watcha、Wavve等等。

### 中國
由於Youtube唔夠能係中國公開使用，網絡劇係中國嘅發展相對上遲一啲，亦誕生左其他串流平台好似優酷咁，優酷支援長達一個鐘嘅影片，其後發展出同電視台合作同步播出劇集。 網絡劇不同傳統意義上嘅影視劇，唔洗通過嚴格嘅審查，佢嘅開放性同低門檻就提供左一個多樣性平台比大小製作商。

中國國服務嘅網上影片串流平台有：騰訊視頻、優酷 (Youku)、芒果TV (MangoTV)、嗶哩嗶哩(Bilibili)、愛奇藝 (iQIYI) 、西瓜視頻等等，有趣嘅係中國同時係近年發展出短劇 (微短劇) ，亦有一系列專做短劇同豎屏劇集的APP：抖音、紅果短劇。

### 國際
2013年Netflix旗下嘅《紙牌屋》等劇集獲得了首個黃金時段艾美獎原創網劇提名，《紙牌屋》同時奪得最佳導演獎，標誌住網絡劇係國際上獲得了重要認可。

平台包有：Disney+、Netflix、Prime、ReelShort、FlickReels、Dailymotion、DramaBox等。

## 參考
人間時人

**人間時人**（韓文：인간, 공간, 시간 그리고 인간）係2018年金基德執導嘅韓國電影。呢套戲喺2017年5月開機，6月就殺青。呢套戲講述咗一對男女朋友上咗一隻船渡假，同埋喺船上面發生嘅一啲殘忍、冇人性、唔公平嘅嘢，包括強姦、有錢人大曬、斯文敗類、殺人、食人肉等等，用血腥嘅情節探討人嘅道德同人性。

## 攷

## 拎
*
烏斯懷亞

**烏斯懷亞**（）係阿根廷火地省首府，喺大火地島南岸，係世界最南端嘅城市。2010年嘅人口係56,956個人。

## 參考資料
大醬園

《**大醬園**》（）係香港無綫電視嘅電視劇，由何廣沛、朱晨麗同龔嘉欣領銜主演。

## 攷

## 出面網頁
* 大醬園 - tvb.com
*
嘉年華

**嘉年華**（），又嗌**狂歡節**，係種節日，通常係啲人化曬妝之後去巡遊慶祝，喺街頭好熱鬧。呢種節日都會因為唔同地方嘅風俗習慣而有唔同，主要慶祝集中喺二月、三月，通常喺四旬節嘅第一日─聖灰星期三之前完。
巡遊

**巡遊**又嗌**踩街**（），係一班人着曬唔同嘅衫喺街度行，通常中間有架行緊嘅花車，重有人喺上面表演。搞巡遊嘅目的有好多，通常係為咗慶祝某啲嘢例如節日。巡遊喺遊樂場都成日見。
群體智能

**群體智能**（；）係指由好多個體組成嘅系統喺自我組織下展現嘅智能或者類似有智能嘅行為。「自我組織」意思係指系統嘅組成元件有**地區性**（local；淨係同周圍嘅元件有直接互動）嘅互動，引致整體上出現一個特定嘅運作規律。

除咗喺自然科學上引人注意，群體智能嘅諗頭仲啟發咗人工智能（AI）領域嘅研究：例如喺電子遊戲嘅人工智能噉，戰略遊戲等嘅遊戲類型好多時都會涉及個遊戲程式控制一大柞 NPC 行動（例：玩家所指揮嘅虛擬士兵），而呢個過程經已有可能用到模擬群體智能嘅演算法，務求令啲士兵一齊行動嗰陣能夠展示出適當嘅行為，等玩家能夠投入。

## 基本概念

舉個例說明，蜜蜂竇由大量嘅個體（一隻隻蜜蜂）組成；每隻蜜蜂都會按某啲法則行動，個體蜜蜂之間有地區性嘅互動（蜜蜂會同佢周圍嘅蜜蜂互動，但好少可會有得同時同成個竇嘅蜜蜂互動）；呢啲眾多嘅活動最後令成個竇整體上曉作出「建立新竇（自我複製）」同埋「維持自己存在」等嘅行為－就彷彿好似個竇係一隻有智能嘅生物個體噉樣。自然界有好多會展現出群體智能嘅系統－研究顯示除咗蜜蜂之外，有好多個品種嘅魚、雀鳥以至係群居嘅哺乳類動物喺一大群行動嗰陣都會展示出群體智能。

人工群體智能程式可以大致想像成以下嘅虛擬碼：

  初始化
  While 個程式行緊，一路重複做以下嘅嘢：
    Foreach 個體，計算佢下一步嘅行為；\text{Next behavior} = f(\text{Local factors})，「local factors」係啲地區性嘅變數，例如「距離隔離嗰個個體幾遠」。
    按計算結果更新個世界嘅狀態。
    有某啲方法決定係咪要結束個 while 迴圈。

如果呢個程式做出嘅整體行為具有智能具有嘅特性嘅話，噉個人工智能程式就可以稱得上係展現群體智能。

## 睇埋
*智能（動物認知人工智能）
*群動同生命棋
*人群模擬
*組織
*集合心靈

## 文獻

*Bonabeau, Eric; Dorigo, Marco; Theraulaz, Guy (1999). *Swarm Intelligence: From Natural to Artificial Systems*. ISBN 978-0-19-513159-8.
*Kennedy, James; Eberhart, Russell C. (2001-04-09). *Swarm Intelligence*. ISBN 978-1-55860-595-4.
*Engelbrecht, Andries (2005-12-16). *Fundamentals of Computational Swarm Intelligence*. Wiley & Sons. ISBN 978-0-470-09191-3.

## 引咗

## 拎
* Marco Dorigo and Mauro Birattari (2007). ''群體智能，學者百科
肥仔

**肥仔**可以係：
*肥嘅男仔
*梁業，綽號「肥仔」，香港男藝人
*吳國麟，綽號「肥仔釘」，香港男藝人

## 睇埋
*肥仔水
*肥佬
自我組織

**自我組織**（）喺社會科學等領域上係指一個系統嘅組成元件地區性嘅互動，引致整體上顯示出運作規律。
## 睇埋
*創發
人神

**人神**，遊走人身嘅神，日日都唔同位。大唐大宋曆日會記低，可見當時有避忌，針炙不宜。月月逐日人神都係固定。

## 逐日人神
* 一日在足大指
* 二日在外踝
* 三日在股內
* 四日在腰
* 五日在口
* 六日在手
* 七日在內踝
* 八日在腕
* 九日在尻
* 十日在腰背
* 十一日在鼻柱
* 十二日在髮際
* 十三日在牙齒
* 十四日在胃脘
* 十五日在遍身
* 十六日在胸
* 十七日在氣衝
* 十八日在股內
* 十九日在足
* 二十日在內踝
* 二十一日在手小指
* 二十二日在外踝
* 二十三日在肝及足
* 二十四日在手陽明
* 二十五日在足陽明
* 二十六日在胸
* 二十七日在膝
* 二十八日在陰
* 二十九日在膝脛
* 三十日在足趺
Calvin Chan

**Calvin Chan**可以係：
* 陳偉洪，香港無綫電視男藝員
* 陳嘉維，香港無綫電視男藝員
黃啟明 (搞清楚)

**黃啟明**可以係：
* 黃啟明 (教育家)：培正學校 （廣州、香港、澳門）校長
* 黃啟明 (配音員)：香港配音員
* 黃啟明 (區議員)：香港泛民主派前任區議員
對數正態分佈

**對數正態分佈**（**log-normal distribution**）係指一個隨機變數嘅對數呈常態分佈；如果話 X 呢個隨機變數呈對數正態分佈嘅話，噉 Y = \ln(X) 呈常態分佈。

## 參考
駐港英軍

**駐港英軍**（）係大英帝國派駐到香港同負責香港防務嘅英國軍隊，由英國陸軍、皇家海軍同皇家空軍組成，自1841年香港開埠以嚟進駐香港，日本喺1941年12月發動太平洋戰爭後爆發嘅香港戰役係英軍駐港期間參與嘅最大規模戰鬥，喺二次大戰之後，駐港英軍除咗負擔香港邊境嘅防務之外，亦曾經喺1967年協助警方平息六七暴動，喺海上救援工作方面亦擔當重要角色，並經常支援邊界執法工作，包括堵截偷渡同走私等活動。1997年7月1號香港主權移交之後，駐港英軍喺香港超過一個半世紀嘅防衛任務至此結束，英軍全數撤離香港，中國人民解放軍駐香港部隊接管香港防務。

## 簡介

當香港喺1841年開埠，當時登陸香港嘅英軍就成為咗第一批駐港英軍。早年駐港英軍嘅官兵大部份都係來自英國本土，而由於英國喺19世紀中葉嗰陣擁有唔少殖民地，所以都有嚟自呢啲殖民地嘅士兵駐守香港。

駐港英軍第一次招募華人入伍係喺1891年，當時「東方水雷炮營」(Eastern Battalion of Submarine Miners)成立，而喺香港亦都派咗一連兵。呢連士兵大部份都係本地嘅蜑家人（水上人），而當時呢啲水雷炮兵由英屬印度陸軍負責訓練，亦都採用英印軍嘅軍階。佢地嘅制服同當時嘅華人警察（俗稱大頭綠衣）一樣，亦都擁有一定嘅長期服役同退伍安排，所以吸引咗唔少人報考。但係呢支部隊喺日俄戰爭後就解散咗。

1918年一次大戰結束後，英國政府裡面已經有人將日本視為假想敵，而呢個諗法亦都喺1930年代引起英國政府重視，決定向香港派更加多嘅軍隊，同時喺醉酒灣附近起一條永久性防線去防禦香港。同時，亦都喺香港招募本地華人同歐裔居民，分別組成香港華人軍團同香港義勇防衛軍兩支部隊。所以喺香港保衛戰前夕，駐港英軍嘅兵力除咗有英軍之外，仲有英屬印度陸軍、增援香港英軍的加拿大陸軍以及由香港人組成嘅香港華人軍團同香港義勇防衛軍一齊保護香港。

1941年12月8號，日本陸軍發動南方作戰，喺偷襲珍珠港之後幾個鐘就入侵香港，孤立無援嘅駐港英軍面對喺人力物力上都佔有絕對優勢嘅日軍陷入苦戰。經過咗十八日嘅激戰，駐港英軍嘅防線已經全部被瓦解，而日軍更加喺12月25號聖誕節當日製造咗聖士提反書院大屠殺，又威脅攻入維多利亞城，迫使港督楊慕琦同駐港英軍司令莫德庇少將投降，香港淪陷。駐港英軍嘅官兵大部份唔係戰死就係被俘，好多被俘虜嘅駐港英軍官兵喺戰俘營內受到唔人道嘅待遇，更有人被帶到其他日本佔領地勞役致死。但係仍然有唔少華裔嘅駐港英軍士兵同義勇軍嘅成員成功逃離香港，並組成香港志願連去東南亞對抗日軍。亦都有唔少駐港英軍嘅官兵加入英軍服務團，喺香港或者其他日本佔領地做情報搜集。

1945年8月15號，日本宣佈無條件投降，而香港亦都喺8月31號重光。香港政府喺1946年將呢日定為香港重光紀念日，去紀念二次大戰盟軍嘅勝利同悼念喺香港保衛戰以及三年零八個月期間陣亡嘅軍人。1950年代隨住中國介入韓戰引起貿易禁運，中英關係緊張，政府又重新招募華人組成香港華人陸軍訓練隊，並喺1962年改組成為香港軍事服務團，成為駐港英軍喺本港招募嘅華人正規軍。喺1967年中共發動文化大革命之後，香港嘅防衛形勢又再度變得緊張，之後更發生六七暴動，駐港英軍亦都奉命平息參與暴動。

1970年代之後，香港局勢逐漸穩定，英軍喺香港嘅規模亦都開始縮細，加埋英屬印度已經喺1947年獨立，所以呢個時期駐港英國陸軍大部份由英國官兵同尼泊爾嚟嘅啹喀兵組成，華人就集中喺香港軍事服務團，至於海軍同空軍大部份都係被派過嚟嘅英國官兵。香港居民可以用本地招募人員（Local Enlisted Personnel, LEP）嘅身份加入陸軍嘅香港軍事服務團或者海軍嘅皇家海軍香港中隊，而身處英國嘅港人亦可以用英國國民（海外）護照喺英國本土投考英軍正規軍，但呢啲個案十分之罕見。

皇家香港軍團（Royal Hong Kong Regiment），又稱皇家香港軍團（義勇軍）（Royal Hong Kong Regiment (The Volunteers)），俗稱「香港義勇軍」，係英屬香港時期成立嘅一支本地皇家部隊（Crown Regiment），負責協助香港防衛、維持秩序同埋參與救災行動。

軍團最早喺1854年成立，1951年獲英王佐治六世授予「皇家」榮銜。由1960年代初開始，軍團同皇家裝甲兵團（Royal Armoured Corps）建立隸屬關係，並於1970年根據附屬規例（L.N. 190 of 1970）正式編入該兵團作戰序列，受駐港英軍司令（Commander British Forces Hong Kong）指揮。

軍官由香港總督（以三軍統帥身份）奉英女皇之名頒授委任狀，成員受《1955年陸軍法》（Army Act 1955）同《女王軍規》（Queen’s Regulations）約束。雖然軍團由香港政府提供經費同行政支援，但相關資金屬於「皇家收入」（Crown revenues），唔屬於地方民兵性質。

軍團由數名借調嘅正規英軍軍官擔任主要指揮及訓練職務，整體架構同訓練方式根據英軍標準，並參考本土防衛軍（Territorial Army）模式運作。成員多數係香港市民，嚟自唔同行業，須定期接受訓練同參與演習，喺緊急情況下動員返軍營報到，僱主需配合提供假期。

二次大戰之後，軍團成員大部分係香港本地華人。除咗陸軍嘅皇家香港軍團之外，當時香港仲有香港皇家海軍志願後備隊（Hong Kong Royal Naval Volunteer Reserve）同皇家香港輔助空軍（Royal Hong Kong Auxiliary Air Force），分別隸屬海軍同空軍系統。前者喺1967年解散，後者喺1993年改組為政府飛行服務隊，沿用至今。

1990年8月伊拉克入侵科威特，多國組成聯軍準備驅逐伊拉克軍隊。當時駐港英軍嘅200幾名啹喀兵亦喺1990年12月前往沙地阿拉伯，支援當地嘅英軍。

1997年7月1號香港主權移交之後，駐港英軍全面撤出香港返回英國，而香港嘅防務交由解放軍駐港部隊負責，駐守香港156年嘅駐港英軍亦都正式走入歷史。

## 參考
黃紫恩

**黃紫恩**（**Wong Tsz Yan JoJo**，原名**黃芷欣**，）係香港女藝人，無綫電視旗下女藝員，曾經係Big Big Channel一位KOL。

## 簡歷
黃芷欣大學讀香港理工大學設計系。

2019年開始，黃芷欣做Big Big Channel嘅KOL，又參與無綫電視嘅節目演出。2020年2月開始，佢加入無綫節目《＃後生仔傾吓偈》做其中一位KOL主持。

2022年佢做咗23位J2ers之一，拍一啲J2台節目。

## 演出
### 綜藝節目主持（[[無綫電視]]）

### 綜藝節目演出（無綫電視）

### 電視劇（無綫電視）

### 電視電影（無綫電視）

## 出面網頁
* 黃紫恩 Jojo Wong | TVB ARTISTE
*
全球戰疫

《**全球戰疫**》（）係香港奇妙電視製作嘅健康資訊節目，為咗香港嘅武漢肺炎疫情而特別製作，由許楨、李臻主持，由2020年2月17號到3月13號逢禮拜一到五 20:00－20:30 喺香港開電視播。

## 同類節目
*《今日疫情》（ViuTV）
*《八時恭候》（香港開電視）

## 出面網頁
*香港開電視：全球戰疫

## 電視節目變遷
呂靜文

**呂靜文**（，）係香港女藝人，無綫電視旗下女藝員同Big Big Channel一位KOL。

## 簡歷
呂靜文於2007年到2019年間曾就讀同佛教何南金中學，2019年9月開始修讀工商業副學士（酒店管理）課程。

2020年2月開始，呂靜文透過無綫電視旗下網上直播兼社交平台 big big channel 和清談節目《＃後生仔傾吓偈》，成為其中一位意見領袖，並曾喺節目中（第489集）因表達能力不高、不懂做飯而被評為「公主病」同「扮天真」；同年11月初加入《TVB娛樂新聞報道》擔任外景主持。

2021年4月，呂靜文簽約成為無綫電視經理人合約藝人，同年8月擔任兒童節目《Hands Up》主持之一。

## 演出
### [[電視劇]]

### 綜藝節目（[[無綫電視]]）

### 主持節目

### [[音樂錄像]]

## 曾獲獎項與提名

## 參考

## 出面網頁
* 呂靜文嘅Facebook頁
*
嘉富麗苑

**嘉富麗苑**（）係香港私人樓，喺香港島半山區梅道12號，有2棟樓，總共有240個單位，1994年入伙，發展商係新世界發展。
新峰花園

**新峰花園**（）係香港私人樓，喺新界大埔馬窩路，有27棟樓，總共有1430個單位，1997年入伙，發展商係信和置業。
御皇庭

**御皇庭**（）係香港私人樓，喺新界上水清曉路18號，有3棟樓，總共有922個單位，2006年入伙，發展商係恒基兆業地產同爪哇集團。
雍景臺

**雍景臺**（）係香港私人樓，喺香港島半山區羅便臣道70號，有2棟樓，總共有651個單位，1994年入伙，發展商係太古地產。
帝景園

**帝景園**（）係香港私人樓，喺香港島半山區舊山頂道17-23號，有5棟樓，總共有408個單位，1991年入伙，發展商係新鴻基地產。
認知風格

**認知風格**（；英文：**cognitive style**）係認知心理學上嘅一個概念，大致上係指喺點樣感知同記憶訊息上嘅個體差異。原則上，「認知風格」係一個有啲含糊嘅概念，唔同心理學家對呢個概念嘅定義持有唔同見解。一般嚟講，一個人嘅認知風格包含佢傾向對認知作業持有乜嘢態度、以乜嘢形式（語言、文字、數學方程式定圖表）接收訊息、以乜嘢方式記低訊息（睇埋工作記憶）、以乜嘢方式思考、以及用乜嘢策略解難等方面嘅特性－而唔同人喺呢啲屬性上可以有個體差異。

舉個簡單例子說明，想像有兩個學生，A 同 B，佢哋嘅老師想向佢哋傳授科學知識，佢發覺佢將一個概念用口講語言表達（「牛頓第二定律講嘅係一件物體嘅加速度乘以佢嘅質量等如施喺佢身上嗰股力」）嗰陣，A 嘅學習表現好過 B，但如果佢將一個概念純用數學方程式表達出嚟（牛頓第二定律係 \mathbf{F_{net}} = m\mathbf{a}）嗰陣，B 嘅學習表現會好過 A，噉就表示 B 比較擅長用數學方程式處理訊息，而 A 比較擅長用言語處理訊息。

## 睇埋
*認知
*智能

## 參考
*Allinson, C.W., and Hayes, J. "The cognitive style index: a measure of intuition-analysis for organisational research", *Journal of Management Studies* (33:1), January 1996, pp 119–135.
*Allinson, C. W., and Hayes, J. *The Cognitive Style Index: Technical manual and user guide*, 2012.

## 攷
陳定幫

**陳定幫**（，）係香港玄學家，金剛上師陳果齊個仔；2013年上無綫電視做節目《求愛大作戰》嘅「愛情玄學家」所以出名兼紅咗。

## 參攷

## 出面網頁
*
*
*
*
*
*

類:香港堪輿學家
動畫劇集

**動畫劇集**（俗稱**[[卡通片]]**）係指響電視台或者互聯網上面播放嘅動畫單元劇或者連續劇作品，其中響電視上面播放嘅叫做「電視動畫劇集」、響網絡上面播放嘅叫做「網絡動畫劇集」。

## 睇埋
*動畫電影
柏里圖最適

**柏里圖最適**（）喺經濟學上係指資源分配嘅一種理想狀態。俾若干量嘅資源俾一班人，如果有兩個可能狀態 s_1 同 s_2，世界由 s_1 變成 s_2，而喺呢個過程當中有人嘅境況變好咗，但冇令任何人嘅境況變差，由 s_1 去 s_2 嘅過程就算係令個世界變得更接近柏里圖最適。
柏里圖分佈

**柏里圖分佈**（）係指概率密度函數如下嘅概率分佈：
:f_X(x)= \begin{cases} \frac{\alpha x_\mathrm{m}^\alpha}{x^{\alpha+1}} & x \ge x_\mathrm{m}, \\ 0 & x ，當中 x_\mathrm{m} 係指 x 嘅最細可能數值，而 \alpha 係一個正嘅參數。

## 攷
狄仁傑之神都龍王

《**狄仁傑之神都龍王**》（）係2013年華誼兄弟出品，徐克導演嘅一部古裝懸疑武俠片，係《狄仁傑之通天帝國》嘅前傳同埋「狄仁傑系列電影」嘅第二部。嚮香港、澳門、美國2013年9月27號上映。

## 故事大綱
唐高宗末年，後生仔狄仁傑初到洛陽便捲入花魁銀睿姬擄掠案。佢同大理寺卿尉遲眞金一齊偵查案件。

## 演員
* 趙又廷 - 狄仁傑
* 馮紹峰 - 尉遲眞金
* 林更新 - 沙陀忠
* 楊穎 - 銀睿姬
* 劉嘉玲 - 武則天
* 金汎 - 元鎭
* 盛鑑 - 唐高宗

## 出面網頁
* 
*
中山北站

**中山北站**（；）係廣珠城際軌道交通嘅其中一個站。個站起響廣東省中山市石岐區民科西路北側、北環路附近、喺正大信海岸家園同大信芊翠家園嘅中間，規劃嗰時曾經叫做**石岐站**，喺2011年1月7號開幕。因為石岐係傳統上嘅中山市中心，所以呢個站係最近市區嘅站。

## 站嘅結構
*1樓：大堂、等車區
*2樓：月台

## 接駁嘅交通
*004：西街橋－沙崗墟
*013：星晨橋東－五桂山職業教育園區
*015：城軌中山北站－板橋
*016：保利國際廣場－城南客運站
*019：中山汽車總站－港口醫院
*021：城南客運站－港口醫院
*030：長江水世界－第二人民醫院
*032：城軌中山北站－市食品藥品綜檢中心
*037：城軌中山北站－洋角口村
*038：城軌中山北站－中山樹木園
*039：城軌中山北站－城軌中山站
*205：城軌中山北站－黃圃行政服務中心
*213：城軌中山北站－坦洲怡樂園
*B11：城軌中山北站－中儀花園
*K02：高平民森－石岐三家村
*K03：大駿客運站－中山汽車總站
*K05：人民醫院－古鎮鎮政府
*K06：城軌中山北站－卓旗山公園
*K09：城軌中山北站－三鄉雅居樂
*K15：城軌中山北站－金斗灣客運站 

## 隔離嘅站




類:廣東鐵路站
狄仁傑之四大天王

《**狄仁傑之四大天王**》（）係2018年華誼兄弟出品，徐克導演嘅一部古裝懸疑武俠片，係《狄仁傑之神都龍王》嘅續集同埋「狄仁傑系列電影」嘅第三部。嚮香港2018年9月13號上映。

## 故事大綱
狄仁傑破神都龍王案，唐高宗御賜亢龍鐧，並掌管大理寺，令佢成爲武則天權力之路嘅最大威脅。武命尉遲眞金集結「異人組」，企圖奪取亢龍鐧。神都洛陽再發奇案，頭戴蚩尤鬼面嘅武士團四處行兇；酒館外嘅狐狸通曉人語；紫微宮儀鸞殿柱上嘅雕龍變眞龍騰空而起；廟祠入面嘅四大天王像暗藏玄機。喺醫官沙陀忠嘅協助下，狄仁傑必須守護亢龍鐧，同時偵破神祕奇案，更須面對武則天嘅步步緊逼。

## 演員
* 趙又廷 - 狄仁傑
* 馮紹峰 - 尉遲眞金
* 林更新 - 沙陀忠
* 阮經天 - 圓測
* 馬思純 - 水月
* 劉嘉玲 - 武則天

## 出面網頁
* 
*
中山站 (中山)

**中山站**（；）起緊嗰陣叫**濠頭站**，係廣珠城際軌道交通嘅其中一個站。個站起響廣東省中山市中山火炬高技術產業開發區濠頭洋、喺濠頭中學東面、石岐河南面同白沙灣工業區附近，喺2011年1月7號啟用。中山站係起響中山市中心嘅兩個站之一（另一個係中山北站），附近就係未來中山岐江新城嘅南片區。呢個站係參考咗廣州大元帥府嘅風格嚟設計嘅。

## 站嘅結構
*1樓：大堂、等車區
*2樓：月台

## 接駁嘅交通
*002：城軌中山站－中山汽車總站
*005：城軌中山站－城南客運站
*007：城軌中山站－中山海關
*011：城軌中山站－人民醫院
*018：城軌中山站－中山汽車總站
*039：城軌中山站－城軌中山北站
*061：城軌中山站－佳能生活區
*068：城軌中山站－臨海工業園(金暉苑)
*090：城軌中山站－五桂山龍塘
*B12：城軌中山站－火炬公交樞紐站
*K26：城軌中山站－金斗灣客運站
城軌中山站接駁線：城軌中山站－公共汽車城東站場

## 隔離嘅站




類:廣東鐵路站
龔琳娜

**龔琳娜**（；；；）係中國民族音樂女高音，貴州貴陽人，攞過中國中央電視台全國青年歌手電視大獎賽民族唱法專業組銀獎。2010年因演唱《忐忑》嘅視頻喺網絡上流傳。2012年12月先推出新歌《法海你不懂愛》同《金箍棒》。

## 生涯
### 早年
龔琳娜5歲上台唱歌；7歲時，跟「貴陽苗苗藝術團」喺全國巡演；12歲，就代表「中國少兒藝術團」去法國演出。

1992年，佢考入中國音樂學院附屬中學，跟鄒文琴教授學習民族聲樂拜師，之後升入中國音樂學院。鄒文琴嘅教學方法開明，畀龔琳娜保持真聲，仲學唱各地戲曲， 大學期間佢攞咗文化部「民歌狀元」稱號。

### 步入音樂界
1999年大學畢業後，佢考入中央民族樂團，做獨唱演員。2001年，出個人首張專輯《孔雀飛來》。嗰張專輯攞過「中國廣播新歌金獎」、「中華民歌廣播大擂台十大金曲」、同「中國民歌排行榜第一名」。

### 活躍歐洲
跟佢個人嘅講法，2002年因為唔想做「晚會歌手」，「千人一聲」嘅模式同套路，都無法忍受國內音樂界濃重嘅咪咀氛圍，而離開中國去歐洲發展。。之後，住喺德國嘅龔琳娜活躍於歐洲世界音樂嘅舞台。2002年—2008年，佢同老公、對中國音樂幾有研究嘅音樂制作人、作曲家、德國人老鑼合作，錄咗《五行—琉璃光》、《走生命的路》、《靜夜思》、《走西口》同《弦歌清韻》等五張唱片唱片。 喺歐洲期間，佢受過德國「TFF RUDOLSTADT」音樂節、芬蘭民族音樂節、法國世界音樂節、比利時歐羅巴藝術節等國際音樂節邀請，搞過幾場獨唱音樂會。2009年，攞咗歐洲「聆聽世界音樂」最佳演唱大獎。評審會評價佢係中國新藝術聲樂嘅開拓者。

### 單曲《忐忑》
《忐忑》，係佢個人第四張專輯《靜夜思》入面嘅一首原生態歌曲。佢係「2010年北京新春音樂會」上唱嗰首歌嘅視頻，喺同年5月被網友上傳到人人網。視頻入面無歌詞嘅咿呀演唱，同佢演唱時誇張投入嘅表情，令佢喺網上迅速傳播，並被網友封做「神曲」。 喺呢幾個月入面，視頻被播咗10萬次，仲有無數網友、甚至一啲名人爭住學同模仿。

憑住《忐忑》，龔琳娜嘅知名度迅速提升，一時間武漢、天津邀請佢搞咗個人作品音樂會，湖南衛視、山東電視台、北京電視台請佢出席演唱會。2010年10月，闊別中國8年嘅龔琳娜舉家回國定居。

### 《法海你不懂愛》、《金箍棒》
2012年—2013年新舊歲交替佢係跨年晚會嘅《法海你不懂愛》，所出新歌因歌詞同表演被指戲謔佛教，被佛教界嚴正抗議同要求致歉，被叫做法海事件。

### 《全能星戰》
2013年夏天，佢參加音樂類節目《全能星戰》。首場唱搖滾版歌鄧麗君、王菲名曲《明月幾時有》受到熱議同關注。 而喺後幾場入面，佢依次演唱雲南民歌《小河淌水》、瑪麗蓮夢露經典曲目《I Want Be Loved By You》、戲曲串燒《忐忑》、王菲《致青春》、周杰倫《雙截棍》等曲目，直到2013年11月22號嘅節目唱原創作品《山中問答》同周杰倫《迷叠香》後遭到淘汰。其中，《小河淌水》同戲曲串燒《忐忑》有較大嘅關注同好多好評。

### 《[[歌手2019]]》
2019年3月，加盟湖南衛視《歌手2019》、為終極補位歌手，喺第四輪踢館賽遭到淘汰，之後喺突圍賽演唱《青藏高原》以第三名突圍成功，喺4月12號未能晉級總決賽第二輪。

## 家庭
佢同最初嚟中國學習古琴嘅德國音樂人老鑼（Robert Zollitsch）喺2004年2月結婚，並生咗兩個仔海酷、雅酷。

## 參考

## 出面網頁
* 龔琳娜個人官方網站
* 
* 人物: 龔琳娜 歌德學院（中國）

類:中國女歌手
類:女高音
類:貴州人
琳娜
誘因

**誘因**（；）係指引誘一個人去做某啲嘢嘅因素，例如一個人返工會賺到人工，噉人工就係令個人去返工嘅誘因。

## 概念

*效益

## 睇埋
*無形之手：好多經濟學家主張，「人出於私利而做出嘅行動，好多時都會引致對社會整體有利嘅結果」。
*機制設計：要設計機制令社會變成想要嘅樣，好多時就係要設計好啲誘因。
南朗站

**南朗站**（；）係廣珠城際軌道交通嘅其中一個站，個站起響廣東省中山市南朗鎮崖口村附近，喺2011年1月7號開始用。

## 站嘅結構
*1樓：大堂、等車區
*2樓：月台

## 站嘅設施
呢個站嘅巴士站喺正廣珠城軌嘅路軌下面，圍住個站就有64個私家車泊位。

## 接駁嘅交通
*038：合里村－横門里村－横門
*084：城軌南朗站－大嶺 
*085：泮沙海－關塘村
*087：白石崗－雲衢中學
*089：錦繡海灣城會所－南朗醫院正門
*212：中山港客運碼頭－金斗灣客運站
*中山12：中山汽車總站－珠海下栅檢查站

## 隔離嘅站




類:廣東鐵路站
禾羅迪美·澤連斯基

**禾羅迪美·柯歷山佐域治·澤連斯基**（；）係當今烏克蘭總統，由2019年做到而家。佢出生喺個猶太家庭，母語俄語；做總統之前做演員，開創同埋主演喜劇「人民公僕」，角色亦都係總統。隨著俄羅斯喺2022年入侵烏克蘭，佢自任新成立嘅最高統帥部主席同埋武裝部隊最高統帥。

澤連斯基創立嘅政黨「人民公僕」喺2019年烏克蘭議會選舉贏到過半數席位。佢定位做反建制、反腐敗。佢參選嘅政綱係完結同俄羅斯嘅衝突，嘗試同俄羅斯總統普京對談，佢嘅政府睇到2021年烏克蘭俄羅斯衝突升級，以致2022年俄羅斯入侵烏克蘭，留喺烏克蘭境內嘅佢呼籲其他國家幫手。佢領導烏克蘭抵抗，令佢喺國際好出名，係對抗俄羅斯入侵嘅代表人物。

## 備注

## 參考

## 出面網頁
翠亨站

**翠亨站**（；）係廣珠城際軌道交通一個未開嘅站，個站起響廣東省中山市南朗鎮翠亨村附近，係城軌北行入到中山嘅第一個站。雖然個站嘅主體結構已經喺2011年1月7號落成，但係到而家仲未開，所有車都會飛站。

## 站嘅結構
*1樓：大堂、等車區
*2樓：月台

## 隔離嘅站




類:廣東鐵路站
歐爾班

**歐爾班**（）係當今匈牙利總理，1998年到2002年做第一次，再由2010年做到而家。
## 出面網頁

類:總理
類:匈牙利人
別爾德穆哈德梅多夫

**別爾德穆哈德梅多夫**（）係當今土庫曼總統，由2007年做到而家。
## 出面網頁

類:元首人物
類:土庫曼人
帕霍爾

**帕霍爾**（）係斯洛文尼亞人，喺2008年至2012年做斯洛文尼亞總理，2012年至2022年做斯洛文尼亞總統。
## 出面網頁

類:總統
類:總理
類:斯洛文尼亞人
皮涅拉

**皮涅拉**（）係智利總統，2010年到2014年做第一次，再由2018年到2022年做第二次。
## 出面網頁
哈山納

**哈山納**（）係當今汶萊蘇丹，由1967年做到而家。

## 個人榮譽
*  北京外國語大學名譽博士（2001年5月份）

## 攷

## 出面網頁

類:汶萊人
類:元首人物
穆塞韋尼

**穆塞韋尼**（）係當今烏干達總統（獨裁者），由1986年做到而家。

## 出面網頁

類:元首人物
類:烏干達人
阿德恩

**阿德恩**（）係前任紐西蘭總理，由2017年做到2023年。

之前由紐西蘭國家黨嘅比爾·英格利希做總理。2017年大選之後，紐西蘭工黨嘅阿德恩做總理至到2023年辭任，之後由工黨嘅克里斯·希普金斯接任總理。

## 出面網頁
姆斯瓦蒂三世

**姆斯瓦蒂三世**（）係當今斯威士蘭國王，由1986年做到而家。
## 出面網頁

類:國王
類:斯威士蘭
尼尼斯托

**尼尼斯托**（）係芬蘭人，喺2012年至2024年擔任芬蘭總統，之後由亞歷山大·斯圖布接任。

## 參考
艾哈邁德

**艾哈邁德**（）係當今埃塞俄比亞總理，由2018年做到而家。佢亦係2019年諾貝爾和平獎得主。

## 出面網頁

類:總理
類:埃塞俄比亞人
拉馬

**艾迪·拉馬**（），係當今阿爾巴尼亞總理，由2013年做到而家。
## 出面網頁

類:阿爾巴尼亞政治人
薩蘇

**薩蘇**（）係當今剛果共和國總統，1979年到1992年做第一次，再由1997年做到而家。
## 出面網頁

類:元首人物
類:剛果共和國
拉赫蒙

**拉赫蒙**（）係當今塔吉克總統，由1994年做到而家。
## 出面網頁

類:元首人物
類:塔吉克人
麥鄧麗娉

**麥鄧麗娉**（，），通稱**麥理浩夫人**（），尊稱**伯克的麥理浩男爵夫人麥鄧麗娉**（英文：Margaret Noël MacLehose, née Dunlop, Baroness MacLehose of Beoch），係第25任香港總督麥理浩勳爵嘅老婆。

2020年2月16號，麥鄧麗娉喺蘇格蘭屋企死咗，享年99歲。

## 紀念佢嘅建築
*麥理浩夫人度假村
埋嚟睇 埋嚟玩

《**埋嚟睇 埋嚟玩**》（**Happy Half Hour**）係香港電視娛樂製作嘅互動遊戲節目，由伍詠薇、王頌茵、余逸思、曾贊學、朱晉傑主持，喺2020年3月2號到4月10號逢禮拜一到五22:30-23:00喺ViuTV播。呢個係繼2016年嘅《籌旗》之後ViuTV第二個互動遊戲節目，不過唔似得之前開發咗專用網上問答系統，今次係靠WhatsApp收集觀眾答案，每集由節目人員揀4個「最具創意答案」得獎者，每人贏1000蚊港紙。

## 主持陣容
*廠景直播主持：伍詠薇、王頌茵、余逸思、曾贊學、朱晉傑
*外景片段主持：余逸思（韓國）、黃奕晨（臺灣）、岑樂怡（泰國）、英健朗（日本）、譚凱倫（馬來西亞）、蔡寶欣（香港）
*天氣女郎（外景直播主持）：廖樂宜（洛兒）、蘇小小（Zoe）、鍾曦南（南南）、鄭詠兒（Winnie）、陳紫芊（Elsie）、劉思美（Emily）

## 玩法
每集節目都會公佈同嗰日節目主題有些少關係嘅開放問題，觀眾要畀一個30字之內嘅答案。原先玩法係節目直播嗰陣（約22:35）公佈問題，截止作答時間係嗰晚22:50，並喺嗰晚節目播完之前（約22:55）公佈得獎者。但頭一集有唔少觀眾投訴節目人員未睇得切佢哋嘅答案，而公佈嘅答案質素好差，質疑係求其揀嘅（當中最具爭議性嘅答案係答咗「五樓」兩隻字就中獎）。電視台隨即喺第2集修改玩法，將截止時間延長到嗰晚節目播完嗰陣（約22:57），並延遲到下一集開始嗰陣先至公佈得獎者（最後一集問題嘅得獎結果就喺ViuTV Facebook專頁公佈）。

## 每集一覽

## 註

## 出面網頁
*ViuTV：埋嚟睇 埋嚟玩

## 電視節目變遷
金剛旅神團

《**金剛旅神團**》（**Travel With King Kong And The Beauties** ）係香港電視娛樂製作嘅遊埠節目，由金剛、陳俞希、沈殷怡、余逸思、練美娟主持，喺2020年3月2號到3月20號逢禮拜一到五23:00-23:30喺ViuTV播。呢個節目係金剛繼《C9旅行團》之後第二個主持嘅ViuTV遊埠節目，但今次就由幾位後生女主持做拍檔一齊去日本玩，而金剛女朋友梁云菲亦喺其中一啲集數客串出鏡。

## 每集一覽

## 睇埋
*《開運旅神團》

## 註

## 出面網頁
*ViuTV：金剛旅神團

## 電視節目變遷
麥理浩夫人度假村

**麥理浩夫人度假村**（）係香港一度假營同宿營營地，歸康樂及文化事務署管，喺西貢北潭，行政上歸西貢區。全日開放。

營有地三公頃二， 容得落二百六十八人，有營舍、各種康樂場地同飯堂。營舍為平房，各處高高低低。平房都係獨立屋，有客廳、有睡房，有廁所，有花灑沖涼。三到十五人一間。地處偏僻，周圍烏燈黑火，故此啱晒睇星，開埋觀星臺，唔少愛好者都入營睇星。香港太空館喺營中設咗天文望遠鏡，叫西貢遙控天文台，可以網上睇到。

入營有分日營、黃昏營同宿營。

1981年啟用，命名自時任香港總督麥理浩爵士個老婆麥鄧麗娉。

## 史
營原址為起萬宜水庫嗰陣嘅工程師宿舍。水塘1979年起好，當時香港總督麥理浩好郊野，決定將宿舍用地改成營地。並且得到鄧肇堅捐一半興建經費二百萬港元，項目得以成事。個營係香港首個開畀大眾用嘅公眾度假村，自始市民就有郊野戶外康樂休憩場地。香港政府以麥理浩爵士伉儷而名，有如二人熱衷郊野遠足。1981年1月8號，度假村經麥理浩同鄧肇堅等人見證下，由港督夫人麥鄧麗娉主持揭幕啟用儀式。

自2003年起，耐唔耐就借用做臨時疫症隔離中心。

## 設施
營內康樂設施有泳池、健體站、射箭場、歷奇挑戰站、繩網陣、觀星臺、運動攀登牆、禮堂、籃球練習場、活動室、網球場、康樂室、多用途球場、閱讀室、羽毛球場、卡拉OK室、壁球場、兒童遊樂場、乒乓波室、室內兒童遊戲室、小型高爾夫球場、電視遊戲室、自行車場、手工藝室、卵石路步行徑、桌球室、植物研習徑、電視室、雀鳥徑、餐廳、蝴蝶徑、燒烤場。

## 攷

## 出面網頁
* 官方網頁